Satu Pertiga Belia Disoal Selidik Seluruh Dunia oleh UNICEF Berkata Pendidikan Mereka Tidak Persiapkan Mereka Dengan Kemahiran untuk Dapat Kerja

PwC dan UNICEF ganding bahu tingkatkan kemahiran belia seluruh dunia

GENEVA dan LONDON, 11 Mac 2020 /PRNewswire/ — Satu tinjauan dalam talian melibatkan 40,000 orang muda di lebih 150 buah negara mendedahkan bahawa ramai orang muda berpendapat bahawa pendidikan semasa mereka tidak mempersiapkan diri mereka dengan kemahiran yang diperlukan untuk mendapat pekerjaan.

Satu pertiga (31 peratus) daripada golongan muda memberi respons melalui platform penglibatan UNICEF U-Report berkata bahawa program kemahiran dan latihan yang ditawarkan kepada mereka tidak sepadan dengan aspirasi kerjaya mereka. Lebih satu pertiga daripada responden (39 peratus) mengatakan lagi bahawa pekerjaan yang dicari oleh mereka tidak ada dalam komuniti mereka.

Menurut tinjauan berkenaan, kemahiran utama yang ingin diperoleh oleh golongan muda bagi membantu mereka mendapat pekerjaan dalam dekad seterusnya termasuk kepimpinan (22 peratus), diikuti dengan pemikiran analitikal dan inovasi (19 peratus), serta pemprosesan maklumat dan data (16 peratus).

Secara berasingan, satu tinjauan global oleh PwC[1] mendapati bahawa 74% Ketua Pegawai Eksekutif di seluruh dunia berkata mereka mengambil berat untuk mencari kemahiran yang betul bagi mengembangkan perniagaan mereka.

Bagi menangani beberapa cabaran ini, UNICEF dan PwC berganding bahu selama beberapa tahun akan datang untuk membantu melengkapi orang muda di seluruh dunia dengan kemahiran yang diperlukan oleh mereka untuk pekerjaan masa depan. Kolaborasi ini akan menyokong kajian mengenai cabaran kemahiran global yang semakin meningkat dan membangunkan, meluaskan serta membiayai program-program pendidikan dan kemahiran di negara-negara termasuk India dan juga Afrika Selatan.

“Golongan muda memberitahu kami bahawa mereka inginkan kemahiran digital dan boleh dipindahkan agar berjaya di tempat kerja masa depan,” kata Pengarah Eksekutif UNICEF Henrietta Fore. “Keperluan penting ini hanya dapat dipenuhi melalui sumbangan oleh rakan-rakan kongsi awam dan swasta di seluruh dunia. Atas sebab inilah kami bekerjasama dengan rakan-rakan kongsi seperti PwC untuk menyediakan peluang-peluang demi pertumbuhan peribadi dan kemakmuran untuk golongan muda di merata tempat.”

Setiap bulan, 10 juta orang muda mencecah usia bekerja, kebanyakan mereka datangnya dari negara-negara berpendapatan rendah dan sederhana. Menurut satu kajian global, golongan muda di negara-negara ini mengambil masa kira-kira setahun setengah secara purata untuk memasuki pasaran buruh dan empat setengah tahun yang mengejutkan untuk mencari pekerjaan pertama mereka yang agak memuaskan.[2] Situasi ini berpotensi untuk terus merosot sekiranya ia tidak ditangani, dengan 20-40% pekerjaan yang kini dipegang oleh mereka yang berumur 16-24 tahun dinilai berisiko untuk diautomasikan menjelang pertengahan tahun 2030-an.[3]

“Kami percaya perniagaan bertanggungjawab untuk membantu menangani cabaran peningkatan kemahiran buat semua pemegang kepentingan kami termasuk komuniti di tempat kami tinggal dan bekerja serta semua penduduk mereka. Ia juga memberi makna kepada perniagaan: dalam Tinjauan Ketua Pegawai Eksekutif Global yang terkini daripada PwC, tiga perempat daripada Ketua Pegawai Eksekutif berkata kekurangan kemahiran yang ada merupakan satu kebimbangan dan risiko besar. Ramai orang yang paling memerlukan peningkatan kemahiran mendapat akses yang paling sedikit kepada peluang-peluang,” kata Bob Moritz, Pengerusi PwC Network. “Dengan berganding bahu bersama UNICEF, kami percaya bahawa kami dapat membantu mendekati lebih ramai orang yang sebaliknya mungkin akan ketinggalan tanpa sengaja. Kami bersama-sama berhasrat untuk meningkatkan kemahiran berjuta-juta orang muda.”

Kolaborasi antara UNICEF dan PwC akan menyokong Platform Revolusi Peningkatan Semula Kemahiran Forum Ekonomi Dunia, yang mana kedua-duanya merupakan rakan kongsi pengasas. Platform ini bertujuan untuk menyediakan pekerjaan, pendidikan dan kemahiran yang lebih baik kepada satu bilion orang dalam 10 tahun akan datang.

Kemahiran, kepakaran dan sumber PwC akan turut menyokong Generation Unlimited, satu perkongsian global yang dihoskan oleh UNICEF bagi membantu golongan muda menjalani peralihan dengan jayanya daripada pendidikan dan latihan kepada pekerjaan yang agak memuaskan. PwC dan Generation Unlimited akan mengumpul pemegang kepentingan awam, swasta dan masyarakat awam bagi membangunkan peluang pelaburan, program dan inovasi yang menyokong golongan muda dalam perjalanan mereka menuju masa depan yang produktif dan kerakyatan yang aktif.

Tinjauan ini dijalankan oleh UNICEF melalui U-Report, satu platform penglibatan belia digital global pada Februari 2020. Tinjauan ini dijawab oleh 40,000 responden dari 150 buah negara. India mempunyai responden yang paling ramai (43 peratus), diikuti dengan Afrika Selatan (26 peratus). Data tinjauan U-Report ini mewakili maklumat yang diberikan oleh responden, tidak berwajaran secara statistik dan tidak boleh diekstrapolasi kepada penduduk global atau negara.

UNICEF beroperasi di beberapa tempat yang paling sukar di dunia, untuk mendekati kanak-kanak paling malang di dunia. Merentas lebih 190 buah negara dan wilayah, kami berusaha untuk setiap kanak-kanak, di mana-mana juga bagi membina dunia yang lebih baik buat semua. Untuk maklumat lanjut mengenai UNICEF dan kerja-kerja yang dilakukan olehnya untuk kanak-kanak, kunjungi www.unicef.org. Ikuti UNICEF di Twitter dan Facebook.

Generation Unlimited – yang kini dihoskan oleh UNICEF – ialah satu perkongsian global yang bertujuan untuk mempersiapkan golongan muda untuk menjadi penduduk yang produktif dan aktif. Ia menghubungkan pendidikan dan latihan umur menengah kepada pekerjaan dan keusahawanan, memperkasa setiap orang muda untuk berkembang maju dalam dunia kerja. Ikuti Generation Unlimited di Twitter dan Instagram.

Di PwC, tujuan kami adalah untuk membina kepercayaan dalam masyarakat dan menyelesaikan masalah-masalah yang penting. Kami merupakan jaringan firma dalam 157 buah negara bersama lebih 276,000 orang yang komited untuk membawakan kualiti dalam khidmat jaminan, khidmat nasihat dan khidmat cukai. Ketahui lebih lanjut dan maklumkan kepada kami apa yang penting buat anda dengan mengunjungi kami di www.pwc.com.

PwC merujuk kepada rangkaian PwC dan/atau satu atau lebih firma-firma anggotanya, setiap satunya merupakan entiti undang-undang berasingan. Sila lihat www.pwc.com/structure untuk butiran lanjut.

Pada Oktober 2019, PwC melancarkan ‘New world. New skills.’ – program dipimpin tujuan dan bertaraf global yang pertama bermatlamat untuk meningkatkan kemahiran kakitangannya, bekerjasama dengan pelanggan untuk strategi-strategi peningkatan kemahirannya, meluaskan dan menumpukan semula aktiviti-aktiviti tanggungjawab sosial korporatnya dan menyumbang kepada perdebatan mengenai isu ini. Tonton ‘Bridging the Digital Divide’, satu dokumentari pendek yang mana ilmuwan, NGO, penggubal dasar dan pemimpin perniagaan menjelaskan mengapa peningkatan kemahiran untuk dunia digital telah menjadi satu keutamaan buat masyarakat, organisasi dan kerajaan.

Pada tahun 2018, PwC melancarkan cita-cita komunitinya untuk memaksimumkan potensi 15 juta orang, NGO dan perusahaan sosial dan mikro menjelang tahun 2022.

U-Report ialah program pemerkasaan mudah alih yang menghubungkan golongan muda di serata dunia kepada maklumat yang dapat mengubah kehidupan dan mempengaruhi keputusan mereka. U-Report adalah percuma serta berciri sumber terbuka dan lebih 9 juta remaja dan orang muda di 65 buah negara menggunakannya setiap minggu bagi menyuarakan pendapat mereka, berhubung dengan pemimpin dan membantu mengubah keadaan dalam komuniti mereka melalui SMS serta saluran digital termasuk WhatsApp, Facebook, Viber dan Telegram.

1.  Tinjauan Ketua Pegawai Eksekutif Global Tahunan ke-23 PwC2. Manacorda, Marco, et al., Pathways from School to Work in the Developing World, IZA DP No. 9456, 2015 3.Will robots really steal our jobs?, PwC

Keywords:  Computer/Electronics Education Higher Education Mobile Entertainment Multimedia/Online/Internet Social Media Telecommunications Workforce Management/Human Resources Children-related news Corporate Social Responsibility Survey, Polls & Research


Reviu Eksklusif: vivo V5Plus, Smartphone Pertama Tampilkan Dwi Kamera Hadapan Untuk Swafoto Sempurna

Selepas kemunculan vivo V5 di pasaran tempatan, Vivo baru-baru ini telah memperlihatkan sebuah lagi model baru, V5Plus yang merupakan model peningkatan bagi V5. Apa yang istimewanya model terbaru dari Vivo ini? Ia adalah peranti pertama yang tampil dengan penggambaran dwi kamera hadapan beresolusi 20 Megapiksel Sony IMX376 dan 8 Megapiksel dengan lampu tataan cahaya khas yang dikenali sebagai softlight. Kini dengan penggambaran hadapan dwi kamera, anda turut boleh mengambil gambar bokeh seperti kamera dua lensa yang lain.

Setiap pembelian Vivo V5Plus telah disediakan dengan (1) kotak pembungkusan (2) Vivo V5Plus (3) pelindung jernih (4) pelindung skrin (5) adapter pengecas (6) kabel microUSB (7) earphone (8) buku panduan dan kad waranti serta (9) pin untuk membuka kad SIM.

Jika dilihat pada rekaan V5Plus, ia seakan sama dengan V5, tetapi masih terdapat beberapa spesifikasi yang dipertingkatkan pada model terbaru Vivo ini. Walaupun masih mengekalkan paparan skrin yang sama berukuran 5.5 inci, resolusinya telah dipertingkatkan kepada 1920 x 1080 piksel berbanding hanya 1280 x 720 piksel sebelum ini. Spesifikasi lain yang dikemaskini adalah seperti di bawah.

Vivo V5Plus merupakan smartphone pertama yang hadir dengan lensa penggambaran dwi kamera pada kamera hadapan. Dilengkapi dengan lensa beresolusi 20 Megapiksel dan 8 Megapiksel berserta tataan cahaya khas yang dikenali sebagai softlight bagi menghasilkan gambar yang lebih natural dan terang ketika anda mengambil selfie di kawasan yang mempunyai cahaya terhad.

BOKEH: Penggambaran menggunakan mod Bokeh, menghasilkan gambar yang cantik dengan mengaburkan latar belakang dan memfokuskan kepada gambar yang diambil.

FACE BEAUTY: Gambar Swafoto pastinya akan lebih cantik dengan mod Face Beauty, di mana anda boleh melaraskan sendiri tahap kecantikan yang diinginkan.

WATERMARK: Bagi menjaga privasi gambar yang diambil, anda boleh meletakkan watermark yang disediakan.

HDR: Gambar Swafoto dengan mod HDR kelihatan lebih terang dan natural.

Selain kamera selfie, Vivo juga menyediakan kamera utama yang telah dipertingkatkan beresolusi 16 Megapiksel dengan sokongan LED flash berbanding 13 Megapiksel pada model sebelumnya. Dengan penggunaan sensor SONY IMX376, gambar yang dihasilkan bukan sahaja cantik, malah kelihatan lebih menonjol serta kejituan warna juga menyerlah. Kehadiran 12 mod yang disediakan juga membolehkan anda mengambil gambar dan merakam video dengan pelbagai mod berbeza.

Salah satu fungsi menarik yang disokong oleh V5Plus adalah kebolehan membuat rakaman video 4K, tidak seperti model sebelum ini yang hanya menyokong rakaman video HD penuh.

Salah satu fungsi istimewa yang tersedia pada V5Plus adalah pengecasan pantas yang tidak terdapat pada model Vivo V5 sebelum ini. Kini tidak menjadi masalah untuk mengecas bateri berkapasiti 3160mAh dengan lebih cepat dan pantas.

Pengimbas cap jari ini menyokong tindak balas yang pantas iaitu hanya 0.2 saat dan boleh  digunakan sehingga 5 jari berlainan pada satu-satu masa.

Ia dilengkapi dengan chip audio berkualiti HiFi daripada AKM 4376 dan juga signal-to-noise yang mampu menghalang bunyi bising persekitaran sehingga 115db.

Menariknya mod ini, ia akan menukar warna paparan skrin ke warna yang lebih sesuai untuk dilihat oleh mata pada waktu malam.

Kini anda boleh anda boleh membaca mesej sambil menonton video serentak, dengan adanya fungsi Smart Split 2.0. Tetapi, anda perlu mengaktifkan fungsi ini terlebih dahulu.

Pengurusan peranti terasa lebih mudah dengan adanya sokongan i Manager. Ia dapat memastikan kelancaran pengoperasian peranti.

Sepertimana model Vivo V5, V5Plus pastinya mampu menarik perhatian golongan yang gemar berselfie kerana ia merupakan peranti pertama yang menampilkan dua lensa hadapan beresolusi 20 Megapiksel dan juga 8 Megapiksel dengan tataan cahaya khas yang dikenali sebagai softlight, bagi menghasilkan gambar yang kelihatan lebih natural dan terang ketika anda mengambil selfie di kawasan yang mempunyai cahaya terhad.

Lebih istimewa, dengan penggambaran dwi kamera depan, anda turut boleh mengambil gambar bokeh sama seperti smartphone yang mempunyai dwi kamera yang ada di pasaran sekarang, cuma bezanya ia menggunakan kamera depan.

Tidak dinafikan, peranti ini bukan sahaja memfokuskan kepada smartphone selfie semata-mata, spesifikasi lain yang telah dipertingkatkan seperti memori dalaman 64GB dengan RAM 4GB, penggambaran utama 16 Megapiksel, resolusi paparan skrin 1920 x 1080 piksel serta teknologi pengecas pantas yang tiada pada model Vivo V5 sebelum ini turut menjadi tarikan utama pada Vivo V5Plus.


Barisan Otterbox Untuk iPhone 8, iPhone 8 Plus, Dan iPhone X

Apple iPhone 8 dan iPhone 8 Plus telah mula berada di pasaran Malaysia bermula 20 Oktober yang lalu. Kita difahamkan penjualan iPhone pada kali ini agak merudum dan tidak mendapat perhatian yang tinggi.

Bagi yang sudah memiliki iPhone 8 atau iPhone 8 Plus, anda pasti sedang mencari-cari sarung pelindung yang bersesuaian. Oleh itu, Otterbox sebuah jenama yang terkenal dari AS mengumumkan beberapa model khusus untuk iPhone 8, iPhone 8 Plus, dan iPhone X untuk pengguna tempatan.

Sarung peranti yang dihasilkan oleh Otterbox ini menawarkan perlindungan yang maksimum malah ia juga telah melalui 24 ujian selama 238 jam untuk mendapatkan pengesahan Drop+ Protection Seal. Ujian ini boleh membolehkan ia dapat bertahan daripada calar, terhentak, dan terjatuh.

Untuk iPhone 8, Otterbox menawarkan siri Commuter, Defender, Pursuit, Strada, Symmetry, Symmetry Clear, Symmetry Clear IML, dan Symmetry IML.

Untuk iPhone 8 Plus, Otterbox menawarkan siri Commuter, Defender, Pursuit, Strada, Symmetry, Symmetry Clear, Symmetry Clear IML, dan Symmetry IML.

Manakala, iPhone X pula Otterbox juga menyediakan siri Defender, Strada, Symmetry, Symmetry Clear, Symmetry Clear IML, dan Symmetry IML.

Selain itu, untuk perlindungan skrin pula Otterbox menawarkan Alpha Glass dimana dapat memberikan perlindungan tambahan daripada paparan calar ataupun retak.

Barisan produk Otterbox untuk model iPhone 8, iPhone 8 Plus, dan iPhone X boleh didapati di kedai-kedai sah seluruh Malaysia bermula hari ini.


Muka Baru! Hebe Tien Sebagai Duta OPPO F7!

New face new face new new new face…
 New face new face new new new face…

Haha… jangan salah faham pula duta baharu OPPO adalah superstar PSY yang datang dari Korea ya. Minggu lepas OPPO ada keluarkan teaser peraduan mengenai duta baharu OPPO F7, dan kini pihak OPPO telah mengumumkan duta terbaru mereka bagi model F7.

Kedua-dua selebriti Hebe Tien (田 馥 甄) dan Neelofa akan menjadi duta bagi OPPO F7 yang bakal dilancarkan di pasaran tempatan. Kerjasama antara OPPO Malaysia bersama kedua-dua selebriti berpengaruh ini pasti akan membawa lebih banyak keseronokan dan kegembiraan kepada pelancaran OPPO F7 yang akan datang.

Sebagai penyanyi terkenal dan cantik dari Taiwan, Hebe Tien (田 馥 甄) sentiasa menampilkan personaliti yang positif dan ini menjadi sebab utama pihak OPPO memilih dia sebagai duta. Imej dia dapat memberi sumbangan besar kepada imej jenama dan dipecayai akan menjangkau pengguna dan peminat yang lebih luas.

Selain itu, pihak OPPO turut mengumumkan bahawa selebriti Neelofa juga akan menyertai OPPO sekali lagi dalam perasmian OPPO F7 nanti. Dengan populariti Neelofa dan sokongan peminat yang kuat, pasti dapat membawa sambutan yang baik kepada jenama OPPO.

Bersiap sedia semua O-fans, bersama-sama kita nantikan kehadiran peranti ini dan duta baharu kali ini.


Kemas Kini Terbaru Youtube Kids, Kini Lebih Menarik!

Nampaknya impak YouTube secara tidak langsung berjaya mengalih minat orang ramai menonton video melalui peranti mudah alih sahaja. Tidak hanya tertumpu kepada golongan dewasa, malah kanak-kanak juga dilihat lebih gemar menonton YouTube berbanding televisyen.

Pengenalan aplikasi Youtube Kids secara tidak langsung membolehkan anak-anak menonton rancangan kegemaran dan pelbagai video lain dengan lebih selamat.

Melalui kemas kini terbaru ini, pengguna boleh mengakses profil Youtube Kids mereka sendiri melalui satu peranti sebagai inisiatif untuk kemudahan anak-anak menonton video. Video pilihan akan dicadangkan berdasarkan video yang ditonton mengikut usia mereka.

Buat ibu bapa pula, anda tidak perlu risau mengenai video yang kurang sesuai ditonton oleh anak-anak kerana Youtube Kids telah menapisnya.

YouTube Kids sesuai ditonton oleh kanak-kanak berumur 12 tahun dan kebawah. Kepada ibu bapa yang ingin mencuba aplikasi ini, boleh memuat turun secara percuma.


Siri Samsung Galaxy S22 Mungkin Tidak Dihadirkan Dengan Sensor 3D TOF??? Bakal Hadir Dengan Sensor Imej Yang Lebih Besar??!!!

Ada suatu berita menarik mengenai peranti Samsung yang mana menurut Sammobile, siri Samsung Galaxy S22 mungkin tidak dihadirkan dengan sensor 3D TOF?

menurut desas-desus, ia mungkin dihadirkan dengan sensor yang lebih bexar dan dikhabarkan ia bakal berkerjasama dengan Olympus bagi memberikan kualiti kamera yang lebih baik.

Namun sejauh manakah kebenarannya perlu kita nantikan ketika ia dilancarkan kelak!!!


AnTuTu  : Senarai Peranti Android Terbaik Sepanjang Bulan Oktober 2019!

AnTuTu kini mengeluarkan senarai 10 tangga teratas terkini smartphone terbaik untuk bulan Oktober. Terdahulu, Antutu hanya mengeluarkan satu senarai yang menggabungkan semua. Namun, kini ia dibahagikan kepada dua – kelas perdana dan kelas pertengahan.

Untuk kelas perdana, kita dapat lihat vivo NEX 3 5G menduduki tangga teratas dengan skor sebanyak 482,917 mata. Seterusnya diikuti oleh vivo iQOO Pro 5G di tangga kedua dengan mata terkumpul sebanyak 481,997. Kemudianya, tempat ketiga pula milik OnePlus 7T dengan markah sebanyak 481,784 mata. Senarai 10 peranti kelas perdana dengan prestasi terbaik sepanjang bulan Oktober adalah seperti berikut :

Untuk kelas pertengahan pula, HONOR 9X Pro dilihat menduduki tangga pertama dengan pungutan markah sebanyak 199,194 mata. HONOR 9X pula berada di tempat kedua (291,690) dan tangga ketiga adalah milik HONOR 20S dengan markah sebanyak 290,936 mata. Senarai 10 peranti kelas pertengahan dengan prestasi terbaik sepanjang bulan Oktober adalah seperti berikut :


Top 10 Negara Peneraju Industri Telkom Di Dunia

BuddeComm teruja untuk mengumumkan ranking global bagi Indeks Kematangan Telkom. Indeks Kematangan Telkom ini menganalisis pasaran jalur lebar, mobile dan talian tetap bagi sesebuah negara termasuklah julat parameter ekonomi bagi memberikan raking dari skala 1 hingga 100.

BuddeComm mendedahkan hari ini top 10 peneraju industri telcom diseluruh pelusuk dunia termasuklah Asia, Timur Tengah, Latin, Amerika Utara, Afrika, Eropah dan Carribean.

Daripada ranking yang dikeluarkan, menunjukkan bahawa Eropah mendominasi carta tersebut, diikuti dengan Korea Selatan, Hong Kong dan Amerika Syarikat.

1. Denmark dengan Indeks Kematangan Telkom adalah 98.4%
2. Switzerland (95%)
3. Estonia(94%)
4. Korea Selatan (91.9%)
5. Sweden (91.4%)
6. Hong Kong (89.5%)
7. Amerika Syarikat (89.5%)
8. Iceland (88.5%)
9. Norway (87.7%)
10. Finland (87%)

Negara – negara Eropah mendominasi carta ini disebabkan oleh persaingan yang sihat dalam pasaran yang secara langsung mempertingkatkan kualiti servis pengguna dan mengurangkan harga.


ZTE Perkenalkan nubia Z17S Dan nubia Z17 miniS Dengan Empat Kamera

ZTE yang bertanggungjawab mengendalikan nubia hari ini memperkenalkan dua model terbaru yang mewakili peranti flagship mereka iaitu nubia Z17S dan nubia Z17 miniS. Model-model ini membawakan penambah baikan dari segi luaran dan dalaman pada harga yang lebih rendah.

ZTE nubia Z17S didatangkan bersama skrin 5.73 inci dengan paparan Full HD+ bernisbah 18:9. Butang home fizikal dengan logo ikonik cincin merah kali ini digantikan dengan butang maya di bahagian bawah skrin.

Telefon pintar ini diletakkan cip pemproses Snapdragon 835 diikuti memori RAM 6GB/64GB atau RAM 8GB/128GB. Sementara sistem operasi Andorid Nougat dan nubia UI 5.1 menggalas antaramuka peranti ini.

Perbezaan yang dilakukan berbanding model Z17 terdahulu ialah kamera pada Z17S kini dipertingkatkan dengan gabungan sensor 12 + 23 Megapiksel. Manakala, di depan dipadankan dengan sensor berkembar 5 Megapiksel khusus untuk berswafoto. Kerangkan bodi pula dikukuhkan dengan aluminium gred penerbangan di samping panel gelas Gorilla.

Melengkapkan spesifikasi, ZTE nubia Z17S mendapat bekalan bateri sebesar 3,100mAh dengan sokongan pengecasan pantas 26W. Harga dicadangkan untuk peranti ini ialah CNY2,999 (RM1,922) bagi varian 6GB dan CNY3,999 (RM2,563) untuk varian 8GB.

ZTE nubia Z17 miniS pula hadir dengan kemas kini kecil yang tidak banyak berbanding model asal Z17 mini. Konfigurasi kamera selfie menampilkan dwi kamera 16 Megapiksel f/2.0 dan 5 Megapiksel f/2.2, mampu merakam gambar sudut lebar 80 darjah.

Menggunakan set cip Snapdragon 653, RAM 6GB, dan storan seluas 64GB, peranti ini turut dioperasikan oleh Android Nougat melalui bateri sebesar 3,200mAh.

ZTE nubia Z17 miniS didatangkan dengan pilihan warna Black Gold dan Deep Blue dijual pada harga CNY1,999 (RM1,281) dan untuk versi Aegean Blue pula adalah CNY2,099 (RM1,345) sebuah.

Setakat ini, nubia masih belum menyatakan sama ada peranti ini akan dijual di pasaran Malaysia kelak. Untuk pengetahuan, kedai konsep nubia terletak di pusat beli-belah LowYat, Kuala Lumpur.


Xinhua Silk Road: BOE pamerkan kepakaran paparan di Minggu Paparan SID 2021

BEIJING, 24 Mei 2021 /PRNewswire/ — BOE membawakan teknologi dan aplikasi inovatifnya ke Minggu Paparan 2021, satu acara paparan yang dianjurkan oleh Society for Information Display (SID) pada 17 Mei bagi mendemonstrasikan keupayaan inovasinya yang terkemuka dalam industri dan kepimpinan teknologi yang luar biasa ke mata dunia.

Photo shows the flexible OLED of BOE.

Di acara tersebut, BOE mempamerkan teknologi dan produknya dalam lima bidang utama: ADS Pro, OLED fleksibel Mini/Mikro LED serta teknologi dan aplikasi inovatif.

BOE tidak pernah berhenti mengejar inovasi dalam teknologi paparan, kata Gao Wenbao, naib presiden eksekutif BOE dan Ketua Pegawai Eksekutif Display Business Group. Selain daripada TFT-LCD dan OLED yang fleksibel, BOE telah meningkatkan penyelidikan dan pembangunan (R&D) Mini/Mikro LED dan teknologi canggih yang lain serta memperkenalkan pelbagai teknologi dan produk penetap trend bagi memacu pembangunan industri paparan global.

Berdasarkan teknologi skrin super keras ADS proprietari BOE, teknologi sudut tontonan luas, ADS Pro menyediakan penyelesaian peringkat-sistem untuk produk LCD canggih yang menonjolkan kejayaan besar dalam pelbagai bidang seperti nisbah kontras dinamik ultra-tinggi, paparan pinggir-ke-pinggir, kadar segar semula yang tinggi dan dalam-sel.

Setelah menjadi yang pertama di China mengeluarkan paparan OLED yang fleksibel dan boleh lipat secara besar-besaran dan membawanya ke pasaran, BOE melancarkan pelbagai teknologi yang inovatif seperti paparan seakan-tatal dan paparan skrin-penuh fleksibel yang disepadukan dengan kamera bawah-paparan bagi menyerlahkan kemungkinan tanpa had untuk bentuk produk paparan.

Sebagai peneraju global dalam Mini/Mikro LED yang menggunakan substrat kaca, BOE mempamerkan produk Mini LED 75-incinya dengan lebih daripada 5,000 zon dan satu nisbah kontras peringkat-juta. Disokong oleh seni bina pemacu aktif proprietarinya dan teknologi pencetakan pemindahan berkelajuan tinggi, BOE menyediakan penyelesaian paparan LED peringkat-sistem generasi-seterusnya yang dikuasakan oleh teknologi semikonduktor dan teknologi pempakejan canggih tahap-mikrometer.

BOE juga telah melancarkan paparan diod pemancar cahaya (AMQLED) titik kuantum matriks-aktif yang dilengkapi dengan teknologi paparan generasi-seterusnya yang disruptif, yang menandakan satu lagi kejayaan penting yang dicapai oleh pembuat paparan dalam bidang titik kuantum elektropendarkilau.

Sewaktu membawa produk paparan yang inovatif kepada pengguna global, BOE memperkasa senario aplikasi yang tidak terkira banyaknya dengan teknologi IoT pintarnya bagi mewujudkan pengalaman visual yang hebat dan kehidupan yang lebih baik untuk orang ramai.

Dengan memanfaatkan kepakaran teknologinya dalam paparan dan penderiaan, BOE akan terus memperdalam strategi IoTnya yang bertumpu pada paparan semikonduktor dan bekerjasama dengan rakan kongsi global sepanjang rantaian industri bagi menyampaikan pengalaman visual yang terbaik dan pengalaman kehidupan yang lebih pintar kepada pengguna, tambah Gao.

Keywords:  Computer/Electronics Consumer Electronics Semiconductors New products/services Trade show news


Huawei buka DIGIX Lab pertama di Asia Pasifik perkasa pembangun bina masa depan digital

SINGAPURA, 25 Februari 2021 /PRNewswire/ — Hari ini Huawei Mobile Services (HMS) mengumumkan pembukaan DIGIX Lab di Singapura, yang pertama olehnya di rantau Asia Pasifik untuk bertindak sebagai hab inovasi kepada pembangun aplikasi mudah alih di rantau berkenaan bagi tujuan memacu pertukaran idea, pertumbuhan perniagaan dan juga kolaborasi.

Huawei DIGIX Lab @ Singapore equipped with AR, VR, AI, HMS Core kits and other open technological capabilities, offers a space for developers across APAC to experience the full range of HMS developer resources. Visitors can tour the lab virtually via the DIGIX Lab website and access featured remote services such as Cloud Debugging and Cloud Testing.

Dilengkapi dengan AR, VR, AI, kit HMS Core serta keupayaan teknologi teras yang lain, Makmal berkenaan menawarkan ruang kepada pembangun untuk berhubung dan mengalami rangkaian penuh sumber pembangun HMS. Perkhidmatan DIGIX Lab juga boleh diakses secara dalam talian, yang membolehkan pembangun di seluruh rantau tersebut memanfaatkan sumber secara maya.

“Dalam era 5G, HMS menyasarkan untuk membina ekosistem mudah alih semua-senario ‘1+8+N’ dan memperkasa pembangun serta rakan kongsi di Asia Pacifikt untuk berinovasi dan membina masa depan digital. DIGIX Lab baharu tersebut bertindak sebagai hab inovasi yang merangkumi semua bagi memberi pembangun dengan dorongan yang diperlukan oleh mereka untuk berjaya. Huawei akan terus mengukuhkan kolaborasi kami bersama rakan kongsi dan institusi dalam komuniti dan memupuk kumpulan bakat teknologi yang berdaya tahan dan berkembang di rantau Asia Pasifik,” kata Shane Shan, Pengarah Perkhidmatan Awan Pengguna Huawei Asia Pasifik.

Di bawah strategi Kehidupan AI yang Lancar “1+8+N”, telefon pintar berperanan sebagai Satu (1) pusat dan rakan kongsi ekosistem Huawei berhubung melalui Lapan (8) peranti Huawei sokongan bagi mewujudkan persekitaran IoT terhubung sepenuhnya yang merangkumi perkhidmatan yang Berterusan (N). HMS menyokong strategi ini dengan menghubungkan aplikasi mudah alih yang inovatif dan produk IoT melalui keupayaan perkakasan dan perisian Huawei. Bersama-sama sistem berkuasa AI dan penyelesaian pengkomputeran awan Huawei, akhirnya ia dapat mewujudkan kehidupan AI semua-senario kepada pengguna akhir Huawei.

HUAWEI DIGIX Lab @ Singapore’s “Experience Zone” showcases Huawei all-scenario products. Developers, partners, and tech enthusiasts can look forward to a series of Residency Programmes like developer workshops, knowledge sharing sessions, and onsite consultation with tech experts hosted by Huawei online and offline.

Berhubung, Berkomunikasi dan Berkolaborasi di Huawei DIGIX Lab

DIGIX Lab dibahagikan kepada tiga zon utama yang membolehkan pembangun, rakan kongsi dan peminat teknologi berhubung, berkomunikasi dan berkolaborasi dalam komuniti:

Pengunjung dari seluruh rantau ini boleh melawat DIGIX Lab secara maya melalui https://developer.huawei.com/consumer/en/DIGIXLab-Offline?page=0. Selain melawat ruang tersebut secara digital, pengunjung dalam talian boleh mempelajari mengenai sumber dan penawaran pembangun HMS yang terkini, menyertai Program Pembangun Huawei dan webinar serta berhubung dengan sokongan teknikal. Selain itu, pembangun boleh mengakses perkhidmatan jarak jauh yang ditampilkan seperti Penyahpepijatan Awan dan Pengujian Awan, yang membolehkannya menyahpepijat dan menguji aplikasi yang beroperasi secara jarak jauh pada mana-mana peranti Huawei yang terkini, termasuk HUAWEI P Series dan HUAWEI Mate Series yang popular.

Mendorong inovasi pembangun melalui Ekosistem Huawei Mobile Services

Pembukaan DIGIX Lab melengkapkan alat dan program lain yang disediakan kepada pembangun di rantau tersebut untuk mendorong inovasi melalui ekosistem HMS.

Baru-baru ini, HMS melancarkan aplikasi HUAWEI Developers, platform terbuka rasmi untuk pembangun Huawei mengurus sistem bahagian belakang aplikasi mereka, mengakses aktiviti pembangun yang terkini dan menerima pemberitahuan acara di mana-mana sahaja.

Di samping itu, HMS akan memperkenalkan tiga program komuniti pembangun di APAC tahun ini, termasuk Pembangun Pelajar HUAWEI (HSD), Kumpulan Pembangun HUAWEI (HDG) dan Pakar Pembangun Huawei (HDE) bagi membantu pembangun pada semua peringkat untuk berkembang dengan ekosistem HMS. Pembangun di APAC juga berpeluang untuk mendaftar kursus latihan untuk mempelajari bagaimana untuk mengatur alat pembangunan HMS ke dalam aplikasi mereka dan menerima “Sijil Pembangun Huawei” setelah tamat kursus.

Menambah nilai kepada pemilik dan pembangun aplikasi dengan HMS

Ekosistem HMS telah mencapai pertumbuhan pesat secara global dan kini merupakan ekosistem mudah alih terbesar tiga teratas di dunia dengan lebih 700 juta pengguna global. Setakat penghujung tahun 2020, terdapat kira-kira 2.3 juta Pembangun Huawei mendaftar, satu peningkatan sebanyak 77% dalam lebih setahun.

Pemilik aplikasi yang ingin mengintegrasikan aplikasi mereka ke dalam ekosistem HMS, akan dapat mendekati kumpulan pengguna HMS yang mantap melalui platform berbilang pengedaran hibridnya, seperti HUAWEI AppGallery, HUAWEI Browser dan Petal Search.

Versi terkini HMS Core 5.0 yang terdiri daripada 56 keupayaan terbuka dan 12,981 API menyediakan fungsi lengkap untuk menyokong pembangun mengintegrasikan aplikasi dengan mudah. Selain itu, pembangun juga boleh mengakses pasukan teknikal tempatan HMS bagi mendapatkan bantuan semasa proses tersebut.

Menuju ke hadapan, HMS akan meneruskan pelaburannya dalam keupayaan teknologi dan memberi sokongan operasi setempat kepada pembangun bagi memupuk inovasi mudah alih dalam landskap yang semakin berkembang.

Keywords: Computer Software Computer/Electronics Entertainment Mobile Entertainment Telecommunications New products/services


VeChain dan I-Dante Jalin Kerjasama Cipta Platform Pengurusan Data Perubatan Didayakan Rantaian Blok untuk Penyedia Penjagaan Kesihatan di Cyprus

SHANGHAI, 18 Mei 2020 /PRNewswire/ — Dengan lebih 4.6 juta jangkitan, 300 ribu kematian dan semakin bertambah yang disebabkan oleh COVID-19, kerajaan negara, sistem penjagaan kesihatan tanpa mengira wilayah dan benua telah bergelut untuk bertindak balas, dan pandemik ini telah menekankan permintaan yang semakin meningkat terhadap teknologi digital untuk menggantikan cara lama kita berkomunikasi. VeChain berada di barisan hadapan dalam transformasi digital ini, menyelesaikan masalah pengurusan data penjagaan kesihatan dengan menggunakan penyelesaian yang dikuasakan oleh teknologi rantaian blok.

Dengan matlamat untuk mendayakan transformasi digital dalam sektor penjagaan kesihatan, VeChain, berserta I-Dante bersama-sama membangunkan platform pengurusan data perubatan didayakan rantaian blok yang dinamakan sebagai The E-NewHealthLife. Mediterranean Hospital of Cyprus, sebuah hospital di bawah Sistem Penjagaan Kesihatan Am (GHS) Republik Cyprus ialah hospital pertama yang mengguna pakai aplikasi ini.

Kemajuan Sistem Penjagaan Kesihatan Terdapat usaha-usaha yang dilakukan untuk memodenkan infrastruktur teknologi dalam sektor penjagaan kesihatan, namun masalahnya melibatkan kesukaran dari segi pentadbiran dan teknikal untuk mengumpul data daripada sistem digital yang berbeza, kos yang semakin meningkat dan keseimbangan antara keperluan kesihatan dan kebimbangan privasi, telah banyak menghalang usaha-usaha berkenaan. Dilema yang dihadapi ini membawa kepada keperluan segera terhadap penyelesaian digital yang berkos rendah namun amat cekap.

Dengan kelebihan yang terbukti dari segi storan data yang selamat dan perkongsian maklumat yang cekap antara berbilang pihak, teknologi rantaian blok muncul sebagai pilihan terbaik yang sedia digunakan.

Tindakan Berasaskan Rantaian Blok Sebagai Respons Kepada Cabaran Terdapatnya permintaan yang mantap dan segera untuk menyampaikan penyelesaian penjagaan kesihatan yang lebih baik dan lebih cekap yang dapat mencapai penyediaan penjagaan kesihatan bertumpu pesakit yang cemerlang, perkongsian data yang selamat di samping mematuhi peraturan berhubung penggunaan dan perkongsian data pesakit, yang mana dalam kes ini diselesaikan dengan memperkenalkan E-NewHealthLife Web App dalam Jabatan Kecemasan hospital sebagai fasa pertama projek ini.

Dikuasakan oleh VeChain ToolChainTM, Pasport Penjagaan Kesihatan Digital ialah Kad NFC disulitkan yang boleh diberikan kepada mana-mana pesakit hospital. Kad NFC akan membolehkan pesakit untuk memperkenalkan diri mereka secara automatik di meja pendaftaran Bilik Kecemasan, menyemak barisan mereka pada telefon mudah alih, mengurus rekod perubatan mereka sendiri dengan selamat menerusi E-NewHealthLife Web App.

Aplikasi yang dikuasakan rantaian blok ini dapat menawarkan perkhidmatan kepada hospital secara dalaman dan juga pengguna akhir. Memandangkan The E-NewHealthLife mematuhi sepenuhnya GDPR (Peraturan Perlindungan Data Umum EU), Aplikasi ini membolehkan pemilik mendapat kawalan sepenuhnya ke atas profil dan rekod perubatan mereka. Data hanya boleh dikongsi kepada pihak ketiga dengan kebenaran pemilik.

Merapatkan Jurang Kepercayaan Dalam Sektor Penjagaan Kesihatan Rantaian blok disifatkan sebagai barisan hadapan yang seterusnya dalam sektor penjagaan kesihatan yang akan membantu menangani cabaran saling boleh kendali industri ini. Menurut satu laporan oleh BIS Research, perbelanjaan dan pelaburan pasaran penjagaan kesihatan global terhadap teknologi berasaskan rantaian blok dijangka mencecah $5.61 bilion menjelang tahun 2025. Penerimaan teknologi rantaian blok dapat memberi penjimatan kepada industri penjagaan kesihatan sehingga $100–$150 bilion setahun menjelang tahun 2025.

Berdasarkan kes-kes konkrit kerjasama berbilang pihak dalam pelbagai industri, VeChain telah mengumpul pengalaman dalam merapatkan jurang kepercayaan dan membawakan ketelusan ke dalam perniagaan dan dalam masa yang sama mematuhi pihak berkuasa dan pengawal selia tempatan. Melihatkan potensi besar teknologi rantaian blok dalam sektor perubatan dan penjagaan kesihatan, VeChain akan terus membangunkan penyelesaian untuk semua pemegang berkepentingan dan mengejar lebih banyak peluang dalam masa terdekat.

Latar Belakang Mediterranean Hospital of Cyprus

Mediterranean Hospital of Cyprus ialah sebuah institusi penjagaan kesihatan swasta moden, salah satu yang terbesar di Cyprus, dengan misi untuk menyediakan semua penduduk dan pengunjung negara ini dengan perkhidmatan perubatan yang selamat dan berkualiti tinggi sepanjang masa. Pengasas Mediterranean Hospital of Cyprus, Dr. Andreas Panayiotou telah menetapkan matlamat pembangunan dan penubuhan infirmari yang andal, dengan mekanisme operasi yang fleksibel, bagi mendapat kepercayaan dan pengiktirafan terhadap kualiti perkhidmatannya daripada semua orang. Mediterranean Hospital of Cyprus ialah hospital swasta pertama yang menyertai Sistem Penjagaan Kesihatan Am (GHS) Cyprus.

Ditubuhkan pada Disember 2019 oleh Etna Digital Growth (syarikat perunding – gedung perisian di Itali) dan CircleServus LTD (syarikat perunding di Cyprus) bagi membina penyelesaian penjagaan kesihatan digital yang memanfaatkan kuasa Rantaian Blok VeChainThor.

Dilancarkan pada tahun 2015, VeChain menghubungkan teknologi rantaian blok ke dunia sebenar dengan menyediakan struktur tadbir urus yang komprehensif, model ekonomi yang teguh dan penyepaduan IoT. VeChain ialah perintis aplikasi dunia sebenar menggunakan teknologi rantaian blok awam, dengan operasi antarabangsa di Singapura, Luxembourg, Tokyo, Shanghai, Paris, Hong Kong dan San Francisco. Bersama rakan strategik kami PwC dan DNV GL, kami telah menjalin hubungan kerjasama dengan banyak perusahaan terkemuka dalam industri-industri yang berbeza, termasuk Walmart China, BMW, BYD Auto, Haier, H&M, LVMH, D.I.G, ENN, AWS, PICC, ASI dan lain-lain.

Keywords:  Computer Networks Computer Software Computer/Electronics Health Care/Hospital Medical Equipment Medical/Pharmaceuticals Blockchain Data Analytics


Nintendo Switch Tidak Seperti Yang Anda Bayangkan

Para gamers, terutamanya geng konsol pasti bersetuju bahawa antara konsol yang paling dinanti-nantikan ketika ini adalah Nintendo Switch. Semenjak ia diumumkan, konsol tersebut telah menerima reaksi yang sangat positif dengan majoriti pengguna sangat menggemari konsep mobil yang diketengahkan. Tetapi menurut CEO Nintendo, Tatsumi Kimishima, banyak lagi yang kita semua tidak tahu berkenaan Nintendo Switch.

Malangnya Tatsumi Kimishima tidak membocorkan sebarang informasi dan hanya berkata kita semua perlu menunggu sehingga Januari nanti apabila Nintendo mengeluarkan lebih banyak informasi berkenaan Nintendo Switch. Berikutan kenyataan berkenaan, spekulasi mula timbul mengatakan bahawa Nintendo akan bekerjasama dengan ramai pihak ketiga untuk menyediakan para gamers dengan aksesori yang boleh digunakan bersama-sama Nintendo Switch. Salah satu lakaran konsep yang paling dekat dengan idea ini adalah dari pengguna Twitter yang melakarkan idea beliau.

Konsep permainan dan alat kawalan khas ini mempunyai potensi yang sangat besar untuk direalisasikan. Ia bukan sahaja memudahkan pemain untuk mengawal permainan, malah ia akan menjadikan permainan lebih imersif tanpa mengorbankan konsep konsol mudah alih.

Kami memang sangat excited
dengan konsep ini dan berharap agar
berita ini menjadi nyata
menjelang Januari 2017 nanti.


Reviu Eksklusif: Redmi Note 10 5G, Telefon Bimbit 5G Paling Berpatutan & Redmi Note 10S Adalah Pilihan Terbaik Untuk Master Foto!

Setelah Xiaomi melancarkan siri Redmi Note 10, baru-baru ini melancarkan dua telefon baru ke siri ini, iaitu Redmi Note 10 5G dan Redmi Note 10S! Yang perlu disebutkan bahawa Redmi Note 10 5G adalah salah satu telefon bimbit 5G yang paling berpatutan di industri ini, sementara Redmi Note 10S mempunyai banyak konfigurasi dan prestasi yang telah ditingkatkan. Sudah tentu, yang paling penting ialah kedua-dua telefon baru ini adalah telefon bimbit yang berkualiti tinggi di bawah seribu ringgit! Seterusnya, admin akan reviu kedua-dua telefon ini dan memilih fungsi yang lebih menarik untuk dikaji secara mendalam~

Dari segi penampilan keseluruhan, tidak ada banyak perbezaan antara kedua-dua model. Yang paling mudah dapat dibezakan dari reka bentuk modul kamera ialah bahan belakang peranti. Redmi Note 10 5G menggunakan reka bentuk matte manakala Redmi Note 10S mempunyai reka bentuk permukaan yang halus dan terang, jadi lebih senang melekat cap jari ~

Modul kamera Redmi Note 10 5G lebih menonjol berbanding dengan Redmi Note 10S, dan bingkai badannya lebih tebal.

Kedua-dua model ini hanya mempunyai satu slot kad SIM di sebelah kiri peranti; sebelah kanan adalah butang kelantangan dan suis kuasa. Kedua-duanya menyokong fungsi membuka kunci pengimbas cap jari dengan suis kuasa. Pengimbas cap jari Redmi Note 10 5G di sisinya mempunyai reka bentuk yang tersembunyi; Redmi Note 10S tidak mempunyai reka bentuk sedemikian.

Konfigurasi bawah dan atas kedua-dua peranti mempunyai sedikit perbezaan. Bahagian bawah Redmi Note 10 5G dilengkapi dengan lubang mikrofon, antara muka Type-C dan pembesar suara; bahagian atasnya adalah bicu fon kepala 3.5mm dan sensor inframerah. Bahagian bawah Redmi Note 10S adalah bicu headphone 3.5mm, bicu mikrofon, antara muka Type-C dan pembesar suara; bahagian atasnya adalah pembesar suara dan sensor inframerah.

Ukuran skrin Redmi Note 10 5G dan Redmi Note 10S sebenarnya tidak mempunyai perbezaan yang besar. Redmi Note 10 5G berukuran 6.5 inci manakala Redmi Note 10S berukuran 6.43 inci. Kedua-dua peranti juga memberi resolusi 2400 × 1080, membawa pengalaman visual yang berdefinisi tinggi. Selain itu, skrin ini juga menyokong mod gelap kegemaran korang. Sekiranya korang sering membaca e-buku, korang juga dapat menghidupkan mod membaca dan memilih untuk mengurangkan kesan cahaya biru atau kesan hitam dan putih yang mengurangkan tekanan terhadap mata. Kemudiannya, marilah kita reviu perbezaan kedua-dua skrin ini.

Redmi Note 10 5G dilengkapi dengan skrin berlubang IPS LCD 90Hz. Korang dapat memilih kadar penyegaran 60Hz atau 90Hz yang sesuai dengan keadaan penggunaan sendiri, tak perlu membiarkan peranti tetap aktif dalam 90Hz untuk mencapai kesan penjimatan kuasa.

Skrin Redmi Note 10S diperbuat daripada bahan AMOLED, warna yang ditampilkan di skrin lebih terang. Walaupun tidak dapat memilih kadar penyegaran, peranti ini juga mempunyai mod anti-kerlipan yang tambahan. Setelah mod ini dihidupkan, walaupun skrin ini berada dalam lingkungan cahaya yang rendah, tetapi skrin ini tidak akan ada kerlipan. Mod ini bukan sahaja dapat mengurangkan keletihan mata pengguna, bahkan juga dapat melindungi mata.

Dari segi fungsi kamera, perbezaan antara kedua-dua peranti akan lebih ketara. Redmi Note 10 5G dilengkapi dengan konfigurasi tiga kamera, kamera utama 48MP + makro 2MP + kedalaman medan 2MP; Redmi Note 10S dilengkapi dengan empat lensa, termasuk kamera utama 64MP + sudut ultra lebar 8MP + makro 2MP + medan 2MP. Selain itu, konfigurasi lensa depan kedua-dua peranti ini juga berbeza. Redmi Note 10 5G adalah 8MP; Redmi Note 10S adalah 13MP.

Di samping itu, Redmi Note 10S mempunyai mod yang lebih banyak daripada Redmi Note 10 5G. Sebagai contoh, Redmi Note 10S mempunyai mod yang lebih profesional, rakaman panorama dan pengimbasan dokumen. Dalam mod potret (berlaku untuk lensa depan dan belakang), Redmi Note 10S menyediakan fungsi penyesuaian dan penapis kecantikan, tetapi Redmi Note 10S 5G hanya menyediakan pilihan penapis. Sudah tentu, kedua-duanya mempunyai mod rakaman definisi ultra 48MP dan 64MP masing-masing. Walaupun gambar diperbesarkan, butirannya masih jelas dan tajam. Jom kita lihat hasil gambar Redmi Note 10 5G dan Redmi Note 10S!

Dari segi kapasiti bateri, Redmi Note 10 5G dan Redmi Note 10S juga mempunyai bateri 5000mAh yang terbian dalam. Korang tidak perlu risau tentang hayat bateri. Di samping itu, kedua-dua peranti ini juga menyediakan mod penjimatan kuasa dan penjimatan kuasa super. Korang boleh mengaktifkan fungsi tersebut untuk memanjangkan masa penggunaan telefon. Walau bagaimanapun, kedua-dua peranti ini menyokong kadar pengecasan pantas yang berbeza. Redmi Note 10 5G menyokong pengecasan pantas 18W; sementara Redmi Note 10S menyokong teknologi pengecasan pantas 33W yang lebih pantas.

Mengikut reviu admin, peranti ini memerlukan masa 1 jam 43 minit untuk mengecas Redmi Note 10 5G dari 13% hingga 76%. Prestasi pengecasan pantas 18W boleh dikatakan cukup memuaskan.

Prestasi pengecasan pantas 33W Redmi Note 10S agak baik, hanya mengambil masa 1 jam 25 minit untuk mengecas telefon bimbit dari 10% hingga 100% ketika dicas sepenuhnya, dan cas sampai 84% dalam satu jam, memang pantas. Redmi Note 10S boleh dicas sepenuhnya dengan kuasa 5000mAh dalam jangka masa yang singkat. Persembahannya boleh dikatakan sangat baik.

Sekarang, marilah kita lihat konfigurasi perkakasan. Redmi Note 10 5G dilengkapi dengan pemproses MediaTek Dimensity 700, cip pemproses 7nm yang menyokong dual SIM 5G, dan modem bersepadu yang menyediakan kecekapan tenaga yang unggul. Redmi Note 10S dilengkapi dengan pemproses MediaTek Helio G95, cip hebat yang boleh membawa prestasi permainan yang lebih pantas, prestasi GPU yang lebih tinggi, dan kelajuan maksimum sampai 900MHz sejam.

Kedua-dua peranti ini telah lulus ujian penanda aras Geekbench 5. Walau bagaimanapun, keputusan kedua-dua peranti ini boleh dikatakan setanding antara sama lain, skor Redmi Note 10 5G lebih tinggi daripada Redmi Note 10S, dan prestasi keseluruhannya juga sangat baik!

Namun begitu, kedua-dua peranti menggunakan sistem operasi MIUI 12, tetapi Redmi Note 10S adalah versi MIUI 12.5 yang telah dipertingkatkan. Dari segi beberapa ciri khas, Redmi Note 10S mempunyai lebih banyak pilihan dalam operasinya. Sebagai contoh, Redmi Note 10S menyokong Always-on Display yang membolehkan korang memilih foto, teks, animasi dan lain-lain mengikut kegemaran mereka untuk menghasilkan paparan skrin yang tersendiri.

Selain itu, Redmi Note 10S juga dilengkapi dengan gaya cahaya pemberitahuan yang berlainan. Ketika Redmi Note 10S menerima mesej pemberitahuan, kesan khas akan muncul di sempadan skrin sehingga korang tidak mudah ketinggalan kandungan pemberitahuan. Lebih-lebih lagi, Redmi Note 10S juga menyediakan mod satu tangan, korang boleh memilih mod tersebut untuk mengurangkan ukuran skrin yang sesuai. Dengan fungsi ini, korang masih boleh menggunakannya apabila tidak selesa memegang telefon dengan kedua-dua tangan korang.

Yang perlu disebutkan bahawa kedua-dua Redmi Note 10 5G dan Redmi Note 10S mempunyai fungsi Game Turbo terbina dalam, korang yang suka bermain permainan mudah alih dapat meningkatkan pengalaman permainan, dan dapat membuka jendela kecil aplikasi lain semasa bermain permainan. Korang boleh membalas mesej atau menyelesaikan operasi lain pada masa yang sama tanpa mengganggu permainan.

Dari sudut penilaian keseluruhan, Redmi Note 10S mempunyai ciri yang lebih hebat daripada Redmi Note 10 5G, terutamanya kamera quad 64MP yang sangat sesuai untuk korang yang suka mengambil gambar. Redmi Note 10S bukan sahaja dilengkapi dengan lensa pikselnya yang tinggi, tetapi juga mempunyai mod yang terbina dalam. Sudah tentu, terdapat beberapa fungsi khas yang disebutkan oleh admin di atas, korang boleh memilih peranti mengikut kebiasaan penggunaan korang. Oleh itu, jika korang memilih Redmi Note 10 5G memang dah cukup. Redmi Note 10 5G dilengkapi dengan sokongan rangkaian 5G, siap sedia untuk masa depan, dan menyediakan pengalaman pengguna yang lebih lancar.

Harga Redmi Note 10 5G adalah RM799 (8GB + 128GB), dan empat warna tersedia: Chrome Silver, Graphite Gray, Nighttime Blue, Aurora Green; harga Redmi Note 10S adalah RM899 (8GB + 128GB), dilancarkan dengan tiga warna: Ocean Blue, Onyx Gray, Frost White. Redmi Note 10S sudah mula dijual, dan Redmi Note 10 5G akan mula dijual mulai 28 Mei. Korang boleh membelinya secara atas talian melalui kedai Xiaomi Lazada dan Shopee rasmi, atau melalui Kedai Mi yang rasmi dan kedai peruncit rasmi lain.

Korang yang membeli Redmi Note 10 5G boleh menerima T-shirt Redmi Note 10 5G (hanya untuk pembelian dalam kedai), Mi True Wireless Earbuds Basic 2 dan jaminan perlindungan skrin 6 bulan (tersedia untuk produk yang dibeli sebelum 28 Ogos); Bagi korang yang membeli Redmi Note 10S dari Mi Store yang rasmi, korang dapat menerima hadiah Mi True Wireless Earbuds Basic 2 yang eksklusif, siapa cepat dia dapat, hadiah percuma akan dihadiahkan sampai stok habis.


Tawaran Hebat Lagi!!! Potongan Harga iPhone X 256GB Sebanyak RM750 Dari Switch!

Promosi yang ditawarkan oleh Switch pada bulan lepas di MyTown, telah menjadi rebutan orang ramai untuk mendapatkan produk Apple pada harga terlampau murah. Namun, pasti ramai yang tidak berjaya merebut kan?!

Tawaran menarik sekali lagi ditawarkan khas peminat iPhone X! Switch kini telah mengumumkan penurunan harga untuk iPhone X versi 64GB dan 256GB, masing-masing diskaun sebanyak RM500 dan RM750.

Kini anda boleh beli iPhone X 64GB dengan harga RM4,649 (harga asal RM5,149), manakala versi 256GB pada harga RM5,149 (harga asal RM5,899), iaitu sama seperti harga versi 64GB.

Wow~hebat la, tunggu apa lagi?! Baik beli je…


Menangi Trip Ke Korea! Saksikan Festival EDM Dengan Peraduan Flyaway Samsung Milk Music

Peminat muzik tidak patut melepaskan peluang ini! Layan muzik elektronik sepanjang malam secara lansung bersama DJ terkenal dunia, mendengar lagu-lagu EDM tanpa had, dan banyak lagi di Korea?!

Pada kali ini, Samsung Malaysia Electronic (SME) secara besar hati ingin membawa pengguna mereka untuk menyaksikan muzik EDM tanpa batas di Korea secara percuma. Melalui Peraduan Flyaway Samsung Milk Music ini, pemenang bertuah akan mendapat dua tiket tajaan penuh untuk menyaksikan festival termasuk tiket penerbangan dan penginapan di sana.

Pengguna peranti Galaxy hanya perlu memuat turun dan log masuk aplikasi Milk Music, kemudian mainkan saluran Korea EDM Festival bermula hari ini hingga 7 Mei 2017 nanti. Pendengar paling lama melayani saluran tersebut akan disenarai pendek seterusnya diumumkan sebagai pemenang.


Tertiris! Huawei Mate 20 Bocor Lagi! Kali Ini Lebih Jelas!

Tak sampai sebulan Huawei Mate 20 akan berjumpa dengan peminat di seluruh dunia, selain cip pemproses Kirin 980 yang paling berkuasa pada masa kini akan dibekalkan, penggunaan rekaan kamera yang bersegi empat juga menjadi taruhan utama pada kali ini.

Terbaru, gambar kamera yang lebih jelas terdedah di laman sesawang berserta tiga pilihan warna yang terdiri daripada Biru, Hitam dan Twilight.

Melalui gambar tertiris, rekaan tiga kamera dan satu LED Flash serta tulisan Leica di bahagian atas jelas memperlihatkan kuasa penggambaran yang bakal diperkenalkan pada Mate 20 ini, termasuk juga sensor yang dijanakan masih belum diketahui lagi.

Dari segi reka bentuk pula, Mate 20 mempunyai skrin yang hampir penuh tetapi dengan takuk yang agak besar, mungkin ruangan ini akan tampil dengan pelbagai sensor selain kamera hadapan.

Satu lagi persoalan, di manakah pengimbas cap jari? Tak muncul di panel belakang mahupun depan, jadi maknanya akan dilengkapi dengan teknologi pengimbas cap jari pada skrin seperti Huawei Mate RS Porsche Design? Okay, kita nantikan sahaja pelancaran rasmi pada 16 Oktober di London.


MDEC Meraikan Bakat Penerbit Kandungan untuk YouTube Kids

Upin & Ipin dan BoBoiBoy, telah memonopoli skrin TV untuk kanak-kanak dalam tahun-tahun kebelakangan ini. Pada awal bulan lepas, mereka juga mula berada di saluran aplikasi YouTube Kids yang mula dilancarkan pada 5 Oktober 2016. Bagi meraikan usaha kreatif pencipta tempatan yang sangat cemerlang, MDEC dengan kerjasama dengan Google Malaysia menjadi tuan rumah kepada acara keraian untuk minda-minda kreatif ini.

Les ‘Copaque, Animonsta Studios, dan Digital Durian telah menerima pengiktirafan bagi program kanak-kanak mereka yang berkualiti antarabangsa. Rancangan seperti Upin & Ipin serta BoBoiBoy adalah rancangan yang sangat dialu-alukan Google dalam saluran aplikasi YouTube Kids mereka. Ini kerana bukan sahaja rancangan tersebut menyeronokkan, malah ia menyemai budaya positif di dalam diri kanak-kanak.

MDEC juga mengambil kesempatan untuk memperkenalkan saluran baru kanak-kanak seperti Animasia, Giggle Garage, Inspidea, Lemon Sky dan Lil Critter Workshop. Dengan kandungan yang baru dan asli untuk YouTube Kids, ibu bapa boleh mengharapkan anak-anak mereka untuk menyelam ke dalam dunia penemuan, pembelajaran yang menyeronokkan, sekaligus akan membantu merangsang minda dan menggalakkan pembelajaran.


Jenama Wiko Mobile Dari Perancis Kini Diperkenalkan Untuk Pasaran Malaysia

Permintaan pasaran smartphone yang tinggi di negara ini telah berjaya menarik minat pengeluar smartphone dari Perancis iaitu Wiko Mobile untuk memperkenalkan jenama tersebut untuk pasaran tempatan. Dengan menggunakan prinsip keseimbangan di antara teknologi, reka bentuk, kualiti dan juga harga, Wiko Mobile telah melancarkan tiga model terbaru keluarannya iaitu FEVER, HIGHWAY PURE dan juga LENNY2. Ketiga-tiga model yang diinsipirasikan dengan “sentuhan Perancis” ini telah direka untuk menawarkan pengguna akses terhadap teknologi dan keseronokan di dalam satu peranti.

Bagi pembaca yang berminat untuk memiliki smartphone keluaran Wiko Mobile ini, ia boleh didapati melalui pengedar yang sah pada harga RM799 untuk model Wiko FEVER, RM999 untuk model HIGHWAY PURE dan hanya RM299 untuk model LENNY2. Lebih menariknya, ketiga-tiga model ini turut disediakan sekali dengan pelindung skrin dan juga casing secara percuma dalam pakej pembeliannya. Untuk mendapatkan maklumat yang lebih terperinci sila layari laman sesawang https://my-en.wikomobile.com/ atau ikuti Facebook rasmi Wiko Mobile Malaysia di https://www.facebook.com/wikomy.

Aksesori original Wiko turut diumumkan seperti berikut :
Wiko FEVER :
• Fever Slim Case Jetlines (Black) – RM 59.00
• Fever Folio Back Cover Jetlines (Black) – RM 79.00

Wiko HIGHWAY PURE :
• Highway Folio Back Cover W Vision (Black/White) – RM 79.00

Wiko LENNY2 :
• Lenny2 Folio Diamond (Bleen/Coral/Bluet/Black/White) – RM 59.00
• Lenny2 Optional Battery Cover (Bleen/Coral/Blue) – RM 39.00


Merdeka Promo! MyCar Tawarkan Potongan Tambang RM2 Sempena Sambutan Hari Merdeka Ke-62!

Sempena sambutan Hari Kemerdekaan yang ke-62, MyCar telah menganjurkan kempen MyCar Merdeka “Sambut Merdeka, Guna MyCar” mulai 15 hingga 31 Ogos 2019.

Hanya menggunakan kod promo MYCARMERDEKA, maka anda boleh menikmati potongan tambang penumpang sebanyak RM2 (perjalanan sehala) ke destinasi yang ditujukan.

Dalam pada itu, MyCar juga menyediakan peraduan “Tag & Menang” di laman Facebook dan Instagram mereka. Anda hanya perlu muat naik gambar atau video yang berkaitan dengan MyCar, dan tag #MyCarMerdekaContest untuk memenangi kod promo bernilai RM50. Pemenang akan diumumkan di laman Facebook dan Instagram juga.


Huawei P9 Mencapai Angka Jualan 9 Juta Unit

Dalam sambutan jualan memberangsangkan daripada Huawei P9 telefon pintar, Huawei dihoskan perayaan di Shenzhen, China dengan yang glamor duta produk global Scarlett Johansson dan peminat beliau.

Scarlett Johansson, seorang peminat fotografi dan juga selebriti Hollywood berkongsi pengalaman beliau menggunakan Huawei P9 dan beramah mesra dengan peminat di China pada majlis tersebut. Menurut beliau, kamera Huawei P9 yang sangat baik memberi keyakinan kepada beliau untuk menggunakan smartphone bagi mengambil gambar yang beliau mahu.

Encik Changzhu Li, Naib Presiden Huawei Consumer Business Group mendedahkan bahawa telefon pintar Huawei P9 telah terjual melebihi 9 juta unit di seluruh dunia sejak pelancarannya pada bulan April, menjadikannya peranti pertama Huawei yang mencatatkan jualan tersebut dan dijangkakan akan melepasi angka 10 juta.

Huawei P9 telah dianugerahkan sebagai Buyer’s Choice oleh European Imaging and Sound Association (EISA) dan Best Personal Computing Device dari CES Asia. Berikutan kejayaan Huawei P9, Huawei telah memperkenalkan dua peranti yang hebat, iaitu Huawei Mate 9 yang baru-baru ini telah membuka pra-tempah untuk pasaran tempatan, serta versi eksklusif, Huawei Mate 9 Porsche Design, kedua-duanya aedalah generasi kedua smartphone Huawei dengan teknologi dua lensa kamera Leica.


Steller

Salah satu aplikasi popular yang terdapat di dalam kategori fotografi dan mendapat sambutan oleh pengguna iPhone dan Android pastinya Steller. Ia mampu membuatkan gambar dan video yang diambil kelihatan lebih menonjol berbanding sebelumnya dengan hanya menggunakan susun atur teks yang elegan.

Selain gabungan reka bentuk, corak serta warna yang cantik juga benar-benar menghasilkan gambar serta video yang sukar diduga. Lebih menarik lagi, pengguna boleh meletakkan # hashtags jika ingin memut naik gambar mahupun video ke laman sosial Facebook, Twitter dan juga Instagram.


MyVaksinBaby, Aplikasi Khas Untuk Vaksin Anak Mengikut Jadual

Suntikan vaksin telah menjadi viral sejak sebulan yang lepas. Sehingga ke hari ini, lima kematian telah dilaporkan akibat jangkitan difteria dan kesemuanya didapati tidak pernah mendapatkan suntikan vaksin difteria. Kepada para ibu mahupun bapa, aplikasi MyVaksinBaby patut anda muat turun. Ia akan mengingatkan ibu bapa supaya memvaksinkan anak mengikut jadual yang telah diberikan.

Dalam kesibukan bekerja, anda mungkin terlupa tarikh serta vaksin apakah yang perlu diambil. Dengan memasukkan maklumat peribadi anak-anak di dalam aplikasi ini, peringatan akan diberikan dengan mudah. Selain peringatan jadual vaksin, terdapat beberapa maklumat mengenai kesan sampingan yang mungkin dilihat akibat suntikan, video mengenai vaksin serta maklumat penyakit yang boleh dihindarkan menerusi vaksinasi.

MyVaksinBaby telah dihasilkan dengan kerjasama Kementerian Kesihatan Malaysia, Persatuan Pediatrik Malaysia dan juga Persatuan Penyakit Berjangkit & Kemoterapi. Ia boleh dimuat turun pada peranti Android dan iOS secara percuma.


HUAWEI MeeTime After Sales Official Hotline Kini Beroperasi!!!

HUAWEI baru sahaja melancarkan HUAWEI MeeTime After Sales Official Hotline sekiranya anda mengalami sebarang masalah ketika menggunakan peranti baharu siri HUAWEI P40. Hotline tersebut akan mula beroperasi bermula hari ini dan akan tersedia bagi peranti siri HUAWEI P40.

Buat yang tidak mengetahui, HUAWEI MeeTime After Sales Official Hotline menggunakan panggilan video dengan menggunakan fungsi screen-sharing bagi menjawab segala soalan mengenai peranti terbaru siri HUAWEI P40 dengan pantas, jelas dan sangat mudah.

Apa yang anda perlu lakukan adalah melakukan temu janji dengan wakil UAWEI’s friendly After Sales Customer Service yang akan menyelesaikan isu berkenaan peranti ini menggunakan 3 langkah mudah ini:

Langkah 1: Kena melakukan tetapan peranti HUAWEI P40 anda, pilih negara anda dan masukkan HUAWEI ID. MeeTime akan tersedia secara automatik.

Langkah 2: Hantar mesej ingin melakukan temu janji kepada HUAWEI Whatsapp Hotline di talian +06012 685 5652

Langkah 3: HUAWEI MeeTime After Sales Official Hotline akan menghubungi anda pada waktu temu janji anda bagi menyelesaikan masalah anda..


Huawei Y5 Prime (2018) Dilancarkan – Sokong Paparan Skrin 18:9, Pengecaman Wajah & Bateri Tahan Lama

Huawei Malaysia baru sahaja memperkenalkan sebuah telefon pintar terbaru. Ia dinamakan Huawei Y5 Prime (2018), peranti berspesifikasi pertengahan yang menawarkan beberapa ciri-ciri yang menarik.

Peranti ini disertakan paparan IPS LCD bersaiz 5.45-inci dengan nisbah skrin 18:9 bersolusi HD penuh. Mengikut kertas teknikal, ia dijana cip pemproses MediaTek MT6739 bersama memori 2GB dan storan 16GB yang boleh diperluas dengan kad microSD sebesar 256GB.

Sokong penggambaran utama dengan sensor kamera 13 Megapiksel, manakala kamera belakang menerima sensor 5 Megapiksel dengan sokongan selfie toning flash. Bagi memberikan kuasa sepanjang hari, sebuah bateri berkapasiti 3020mAh turut dimuatkan bersama teknologi Power Saving 6.0. Sistem operasi lebih segar dengan Android 8.1 Oreo.

Huawei Y5 Prime (2018) ditawarkan dalam dua pilihan warna iaitu hitam dan biru serta boleh didapati pada harga RM490. Dalam masa yang sama, anda boleh memiliki telefon pintar ini pada harga RM1 menerusi Pelan Prabayar Digi (tertakluk pada terma & syarat). Untuk maklumat lanjut, anda boleh layari laman rasmi Digi.


Kotak Pembungkusan Xiaomi Mi Note 10 Tertiris! Nampak Real…

CEO Xiaomi, Lei Jun sebelum ini pernah memberitahu baharu Xiaomi tidak akan mengemas kini barisan produk siri Max dan Note dalam tahun 2019. Namun ketirisan kotak pembungkusan yang dikhabarkan adalah Xiaomi Mi Note 10 telah tersebar di laman sesawang baru-baru ini.

Kotak pembungkusan Mi Note 10 ini berupa warna hitam, dan ia nampak real sangat dan bukannya rekaan semata-mata dari peminat Xiaomi. Segala spesifikasi pada model ini tidak diketahui lagi, diramalkan bahawa ia akan menggunakan paparan skrin besar, di samping kapasiti bateri yang besar dan kamera yang berprestasi tinggi.


Facebook Perkenalkan Fungsi Marketplace, Ruang Untuk Pengguna Jual Beli

Facebook kini telah mengumumkan salah satu fungsi baru yang dinamakan sebagai Marketplace. Ia membolehkan pengguna Facebook untuk berjual-beli barangan dengan pengguna sekeliling dengan lebih mudah berdasarkan lokasi mereka. Buat masa sekarang, fungsi ini hanya diperkenalkan di empat buah negara iaitu Amerika Syarikat, United Kingdom, Australia dan juga New Zealand. Apabila pengguna menekan ikon Marketplace pada aplikasi Facebook, senarai gambar barangan yang dijual oleh pengguna lain di lokasi berhampiran akan terpapar.

Marketplace dilengkapi dengan fungsi carian yang membenarkan pengguna mencari barang-barang yang diinginkan secara terperinci seperti mengikut jenis barangan, lokasi dan harga. Dengan 1.8 billion pengguna di seluruh dunia, perkembangan Marketplace pastinya bakal diikuti rapat oleh para pesaing seperti eBay, Carousell dan Craigslist yang lebih awal menyediakan laman jual beli atas talian.

Facebook juga mungkin akan mengintegrasikan fungsi bayaran dan sebagainya pada masa akan datang, sekali gus membawa platform e-dagang lebih ke hadapan berbanding pesaing mereka


Warna Tertiris! Samsung Galaxy Note 9 Mempunyai 3 Pilihan Warna?!

Setelah warna biru dengan gabungan S-Pen warna emas tertiris di laman sesawang, Samsung Galaxy Note 9 yang bakal dilancarkan secara rasmi pada 9 Ogos 2018 ini ada gambar tertiris lagi!

Seperti biasa, @evleaks telah berkongsi sekeping gambar yang menunjukkan Galaxy Note 9 hadir dengan tiga pilihan warna, terdiri daripada hitam (S-Pen hitam), biru (S-Pen emas) dan perang (S-Pen perang). Adakah warna perang terbaru ini warna kesukaan anda?!


OPPO F7 Menjadi Telefon Pintar Paling Laris Di 3 Telco Berbeza!

OPPO Malaysia sebelum ini telah melancarkan OPPO F7, sebuah telefon pintar swafoto yang dilengkapi dengan teknologi kecantikan AI 2.0 di Malaysia pada harga RM1,399. Selain boleh dimiliki melalui kedai fizikal dan juga kedai dalam talian, OPPO F7 juga turut ditawarkan secara percuma dengan pelan pascabayar daripada telco tempatan.

Bagi minggu pertama OPPO F7 dijual iaitu dari 21 April hingga 29 April 2018 yang lalu, OPPO F7 telah mendapat permintaan yang sangat positif daripada pengguna di Malaysia apabila ia telah menduduki tangga pertama sebagai telefon pintar paling laris untuk semua peringkat harga di telco Digi.

Manakala untuk telco Digi dan Celcom pula, OPPO F7 menduduki tangga pertama sebagai telefon pintar paling laris bagi kategori harga RM1,000 sehingga RM1,500. Pencapaian ini sememangnya sangat memberangsangkan, tambahan pula OPPO Malaysia turut berjaya menjual sebanyak 6 unit OPPO F7 bagi setiap minit pada hari pertama jualannya.


Paralaksa

Paralaksa merupakan aplikasi memperindahkan smartphone yang khas dibangunkan untuk pengguna Windows Phone. Sekiranya anda sering kali menukar paparan lockscreen, maka aplikasi ini sangat sesuai untuk dimuat turun. Apa yang berbeza dengan aplikasi lain, Paralaksa telah menawarkan 2 tema iaitu Paranormal yang bercorak abstrak dan Parallax City yang bergambar bandar pada waktu malam. Secara umumnya terdapat 3 layer iaitu background, layer tengah dan layer depan, setiap satunya mewakili bahagian atas, tengah dan bawah yang akan dijadikan navigasi pada setiap layer. Selain mereka sendiri lockscreen anda, juga boleh menggoncang smartphone untuk mendapatkan gambar secara automatik.

Windows Phone
•RM 0
•13.73 MB
•Windows Phone 8.0 dan ke atas


Kempen Honor #Fansgiving Kembali, Dapatkan Baucer, Diskaun Dan Telefon Pintar Edisi Terhad!

Honor Malaysia hari ini telah melancarkan kempen Honor #Fansgiving sebagai tanda penghargaan terhadap peminat mereka. Selain berterima kasih kepada peminat yang tidak henti-henti menyokong mereka, Honor Malaysia meminta orang ramai untuk hashtag #Honor #FansGiving di laman Facebook mereka.

Bermula 26 hingga 28 November 2018, peminat boleh membeli Honor 10, Honor 9 Lite dan Honor 7X dengan tawaran harga berikut:

RM1,259 + Baucer Hihonor bernilai RM50 + Percuma Honor 10 Flip

RM599 + Baucer Hihonor bernilai RM30

RM679 + Baucer Hihonor bernilai RM30

Lebih menarik, orang ramai juga boleh menyertai peraduan ‘Spin & Win’ yang juga diadakan bermula 21 hingga 28 November 2018 untuk berpeluang memenangi pelbagai hadiah menarik, antaranya seperti Honor 7S, Honor Play Player Edition – Red, kad Touch N ‘Go bernilai RM30 serta diskaun bagi model Honor 9 Lite dan juga Honor 10.
Kepada yang ingin memiliki telefon pintar edisi terhad iaitu Honor Play Player Edition Red x Audi R8 LMS secara PERCUMA, ikuti langkah mudah ini:

Like Honor Malaysia.
Share post ini dan tag tiga orang dengan hashtag #700KHONORFans.

Honor Malaysia akan memilih pemenang secara rawak pada 1 Disember 2018.


[Khabar Angin] Xiaomi Mi 7 Bakal Bawa Teknologi Pengecaman Wajah 3D

Pada tahun depan kita mungkin bakal melihat telefon pintar dengan rekaan skrin hampir penuh di depan atau mungkin penuh. Oleh itu tidak mungkin pengeluar akan menghasilkan peranti dengan rekaan tradisional termasuklah pihak Xiaomi selaku pengeluar nombor ketujuh terbesar dunia.

Jadi, untuk mengikut edaran semasa Xiaomi mungkin bakal menampilkan Mi 7 selewat-lewatnya sebelum Mac tahun hadapan. Apa yang mungkin dipersembahkan untuk peranti flagship mereka pada kali ini masih menjadi tanda tanya.

Xiaomi yang tidak mahu tertinggal di belakang dikatakan akan menghasilkan peranti dengan paparan hampir penuh seperti peranti keluaran yang lain. Ura-ura mengatakan Xiaomi Mi 7 bakal tampil dengan rekaan tanpa bezel sekaligus butang home pada generasi sebelumnya terpaksa dikorbankan.

Jadi dengan tiadanya pengimbas cap jari, peranti ini mungkin bakal menghadirkan teknologi pengecaman wajah 3D lebih kurang seperti yang digunakan pada iPhone X. Sekaligus integrasi pengimbas jap jari ultrasonik pada skrin sama sekali tidak akan dilakukan oleh pasukan kejuruteraan Xiaomi.

Xiaomi Mi 7 akan dilengkapi dengan skrin 5.65 inci yang dikuasakan set cip Qualcomm Snapdragon 845 (terawal), manakala versi Plus akan dipadankan dengan skrin bersaiz 6.01 inci. Kedua-dua versi bakal membawa fungsi dwi kamera mungkin dengan sokongan zum optikal.


Samsung Infinity Flex Display : Teknologi Baru Yang Pasti Ubah Pasaran Telefon Pintar

Samsung kini berani mengorak langkah untuk mencipta sesuatu yang unik dengan memperkenalkan teknologi baru dipanggil Infinity Flex Display – paparan baru membolehkan pengguna membuka dan melipat peranti secara berulang kali.

Pada persidangan Samsung Developer Conference (SDC) 2018 baru-baru, Samsung telah memaparkan paparan skrin lipat yang membolehkan telefon pintar menjadi tablet sekaligus dilihat berpotensi untuk mengubah pasaran telefon pintar.

Melihat pada apa yang ditunjukkan oleh Samsung ketika di pentas berkenaan, paparan lipatan ini membolehkan telefon pintar digunakan sebagai telefon biasa yang bersaiz 4.6inci apabila ianya dilipat.

Ia juga boleh digunakan sebagai tablet apabila ianya dibuka seperti buku untuk mendedahkan paparan 7.3 inci selain mampu menjalankan tiga aplikasi secara serentak menggunakan sistem Multi-Active Display.

Pada masa sama, Samsung turut memperkenalkan antaramuka baharu yang dipanggil One UI bagi menyokong paparan baharu ini.


Perbandingan Peranti Flagship: HUAWEI P30 Pro vs Samsung Galaxy S10+ vs iPhone XS Max

Siri HUAWEI P30 baru sahaja dilancarkan di Paris, dan tentu ramai akan tertanya-tanya antara peranti flagship manakah yang lebih hebat secara keseluruhannya. Apa bezanya di antara mereka?

Maka kami telah menyenaraikan 3 peranti flagship yang setanding dalam kategori pemasaran antaranya Samsung Galaxy S10+ dan iPhone XS Max, termasuk HUAWEI P30 Pro.

Jadual perbandingan di bawah sedikit sebanyak boleh memberikan gambaran yang lebih jelas kepada anda yang berminat, yang penting beli mengikut kegemaran masing-masing.


Roadshow Nova Superstar – Huawei nova 3i Bersama Selebriti di IOI City Mall, Putrajaya

Berikutan pelancaran rasmi Huawei nova 3i dan nova 3 pada minggu lepas, seperti yang dijanjikan roadshow pertama yang akan berlangsung di IOI City Mall, Putrajaya pada 28-29 Julai 2018 ini bermula 10 pagi.

Peminat nova boleh mengunjung ke sana untuk merasai sendiri peranti terbaru dari Huawei, duta nova Hannah Delisha dan selebriti terkenal seperti Hafidz Roshdi, Hafeez Mikail dan Ameera Khan juga akan berjumpa dengan anda.

Siri nova sentiasa pentingkan pengalaman pengguna generasi milenium yang bergaya, energik dan berkeyakinan diri. Untuk meraikan ketersediaan nova 3i di pasaran, 1,000 pelanggan pertama yang membeli nova 3i pada 28 Julai di roadshow ini akan menerima hadiah premium bernilai sehingga RM1,000 yang termasuk Bluetooth Earphone Huawei, Huawei A2 Band dan T-Shirt Unit Nerd. Dalam roadshow ini juga, empat pelanggan bertuah juga akan membawa balik seunit Skala Lemak Badan Huawei bernilai RM187 melalui cabutan bertuah.

Selain itu, setiap pelanggan baru nova 3i juga boleh menikmati pembayaran mudah 0% selama 12 bulan dengan harga RM104 sebulan. Ansuran juga boleh dilakukan dalam tempoh enam bulan pada harga yang kompetitif. Pelan ansuran boleh digunakan bagi kad kredit Citibank, HSBC Bank, Public Bank, Maybank, CIMB Bank, Am Bank dan Hong Leong Bank.

Huawei nova 3i boleh dibeli dengan harga RM1,249 mulai 28 Julai 2018, di semua Huawei Experience Store, pengedar sah, telco tempatan dan rakan e-dagang.


Spotify Sedang Bersiap Sedia Menawarkan Kualiti Audio Lossless Pada Servis Mereka

Penggemar muzik dan audio pastinya familiar dengan kualiti lossless yang mempunyai birate yang jauh lebih tinggi (1,411kbps) dari standard biasa (320kbps, MP3). Spotify pula merupakan medium pemain muzik yang semakin popular dan menjadi aplikasi yang wajib dimiliki hampir semua pengguna.

Bagi peminat muzik, tawaran kualiti lossless pastinya sangat-sangat dialukan dan Spotify dilaporkan sudah pun memulakan langkah mereka bagi menjadikan strim muzik pada kualiti lossless satu kenyataan. Beberapa pengguna melaporkan mereka menjumpai menu baru pada laman Spotify fungsi naik taraf servis yang menawarkan kualiti lossless. Walau bagaimanapun hanya segelintir sahaja pengguna yang melaporkan perkara ini dan Spotify juga tidak memberikan sebarang berita rasmi mengenai perkara ini.

Boleh jadi Spotify sedang mencuba dan bereksperimen dengan strim muzik lossless dan menunggu sehingga ia benar-benar matang dan stabil sebelum melancarkan ia kepada kesemua pengguna mereka.


Batman: Arkham Knight (PS4) dan Darksiders III (PS4) Tersedia Bagi Muat Turun Percuma Mulai 4 September Di Playstation Plus!!

Siapa sahaja yang tidak suka benda ‘free’ kan?? Ini berita baik buat anda. Sony Interactive Entertainment telah mengumumkan bahawa mereka akan menyertakan beberapa permainan percuma pada September ini bagi pemain di Malaysia.

Permainan percuma tersebut adalah bagi pengguna Playstation Plus yang mana anda boleh memuat turun permainan percuma ini dari 4 September sehingga 1 Oktober.

Permainan percuma yang ditawarkan adalah Batman: Arkham Knight (PS4) dan Darksiders III (PS4).

Bukan itu sahaja, ia juga akan menyertakan tema kalendar Toro bagi bulan September dan Oktober.

Jadi pastikan anda bersedia pada tarikh berkenaan untuk memuat turun permainan ini.


Reviu Eksklusif: Neffos C7, Telefon Pintar Swafoto Pada Harga Mampu Milik!

Dua minggu yang lepas, syarikat TP-Link telah melancarkan peranti baharu iaitu N1. Dalam majlis perasmian tersebut, sebuah peranti yang memfokuskan aspek penggambaran swafoto iaitu Neffos C7 juga turut dipaparkan.

Neffos C7 selain menampilkan rekaan premium dengan pelbagai ciri-ciri berkualiti, ia juga ditawarkan pada harga yang mampu dimiliki oleh kebanyakan pengguna di negara ini. Memandangkan ianya berharga mesra, pasti ramai yang nak tahu apakah perbezaan model ini jika dibandingkan dengan peranti swafoto yang ada di pasaran hari ini, teruskan membaca selanjutnya…

Walaupun ditawarkan pada harga mampu milik, peranti ini masih mengekalkan rekaan unibodi, yang mana menampilkan paparan skrin berukuran 5.5 inci dengan rekaan 2.5D beresolusi 1280×720 piksel.

Dengan ketebalan hanya 7.85mm dan seberat 157g, Neffos C7 masih selesa dipegang dengan sebelah tangan.

Memandangkan telefon pintar ini memfokuskan kepada penggambaran swafoto, ia dilengkapi dengan kamera hadapan beresolusi 8 Megapiksel dengan sokongan Screen Flash.

Manakala panel belakang C7 yang diperbuat daripada logam ini pula disediakan dengan kamera utama 13 Megapiksel yang sedikit timbul, LED Flash serta pengimbas cap jari.

Seperti biasa, pada bahagian atas Neffos C7 kelihatan agak kosong kerana hanya menyediakan sebuah port 3.5mm audio jack sahaja.

Manakala pada bahagian bawah pula telah menempatkan dua buah speaker serta port USB2.0 yang berada ditengah-tengah speaker untuk kegunaan mengecas.

Sisi kanan telefon pintar ini telah dilengkapi dengan dua butang yang biasa kita lihat iaitu butang Kuasa dan juga laras Volume.

Manakala sisi kiri pula telah menempatkan dua slot kad SIM jenis hibrid, di mana anda boleh memilih untuk menggunakan dua kad SIM jenis nanoSIM ataupun memilih kad nanoSIM dan kad tambahan microSD. Istimewanya, kedua-dua slot kad SIM ini menyokong rangkain LTE (4G).

Jika dilihat pada reka bentuk Neffos C7 ini, ia sememangnya hadir dengan rekaan premium walaupun ditawarkan pada harga RM599. Rekaan unibodi ini bukan sahaja nipis dan ringan, tetapi juga masih selesa dipegang dengan menggunakan sebelah tangan. Salah satu yang kami suka mengenai telefon pintar ini adalah ia hadir dengan sokongan dua antena untuk rangkaian 4G yang lebih pantas.


Hugo Barra Menyertai Facebook!

Kejayaan Xiaomi menembusi pasaran global dan mencipta nama sebagai salah satu pengeluar produk pintar yang terkemuka adalah hasil usaha bersama pakar teknologi, pereka dan juga semua yang terlibat secara langsung dengan jenama Xiaomi itu sendiri. Namun, jasa dan tenaga yang telah dicurahkan Hugo Barra mungkin merupakan faktor terbesar mengapa Xiaomi kini terkenal di mata dunia.

Beberapa hari lalu, Hugo Barra mengumumkan yang beliau akan meninggalkan jawatan naib presiden yang disandangnya di Xiaomi, namun pada ketika ini langkah seterus Hugo Barra masih lagi misteri. Hari ini misteri tersebut dirungkai apabila Mark Zuckerberg mengumumkan bahawa Hugo Barra akan menyertai Facebook untuk mengetuai divisyen VR Facebook.

Pengumuman tersebut juga dilakukan dengan cara yang amat cerdik. Mark Zuckerberg memuat naik gambar avatar beliau dan Hugo Barra yang sedang duduk beristirehat di ruang pejabat, satu sneak peek ke dunia teknologi VR, ketika ini Hugo Barra masih lagi di China.


Siri Ketiga Maxis Business’ Spark Engage Cabar Perniagaan Untuk Berinovasi

Siri Spark Engage Maxis Business kembali dengan Forum Spark Engage, menampilkan sesi panel mendalam dan penceramah utama. Acara maya pada 25 Mac bertema “Inovate to Accelerate” dan bertujuan untuk memberi inspirasi kepada perniagaan melalui wawasan dan pengalaman sebenar pemimpin perniagaan di pelbagai industri.

Panel bakal menampilkan pakar industri Bryan Loo, Ketua Pegawai Eksekutif Loob Holding; Pierre Pang, Pengarah Eksekutif Kumpulan Mamee-Double Decker; YBhg Dato’ Sulaiman bin Mohd Tahir, Ketua Pegawai Eksekutif Kumpulan AmBank; Shairan Huzani Husain, Pengarah Urusan Shell Malaysia Trading; dan Maxis, Paul McManus, Ketua Pegawai Perniagaan Perusahaan; begitu juga Tai Kam Leong, Ketua Jenama dan Pemasaran. Mereka akan membincangkan keperluan penting untuk berinovasi dalam lanskap persaingan hari ini, peranan teknologi dan apa yang diperlukan untuk mendorong transformasi untuk kecekapan dan keberkesanan yang lebih baik.

Spark Engage juga menampilkan penceramah utama, Kaihan Krippendorff, seorang usahawan, perunding dan Ketua Pegawai Eksekutif Outthinker yang memberi komitmen tinggi untuk membantu organisasi dan individu berkembang dalam era digital. Beliau akan berkongsi cara perniagaan, “Membuka Pemikiran Inovatif dalam Kepimpinan Perniagaan” dengan pandangan relevan, praktikal dan mudah dicapai untuk digunakan peserta dalam digital transformasi mereka sendiri. Untuk mengetahui lebih lanjut dan daftar sekarang untuk acara Maxis Business‘ Spark Engage, lawati www.maxis.com.my/spark


Dapatkan OPPO Reno Pada Harga RM58/Bulan Dengan Pelan Digi PhoneFreedom 365

Teruja dengan prestasi penggambaran OPPO Reno? Ingin mencuba sendiri pengecasan pantas dan pengalaman gaming yang terunggul? Jangan risau! Dapatkan di Digi!

Kini anda boleh nikmati OPPO Reno hanya pada bayaran bulanan RM58 melalui pelan Digi PhoneFreedom 365, tanpa bayaran pendahuluan yang dikenakan. Lebih menarik, pelan ini turut menawarkan perlindungan percuma Digi Shield bagi melindungi peranti anda dari sebarang kerosakan atau kecurian.

Tambahan lagi, pelanggan Digi yang membeli OPPO Reno juga akan mendapat sebuah beg Reno eksklusif bernilai RM159 (sementara stok masih ada). Nak tukar fon raya? Daftar sekarang di Digi PhoneFreedom 365.


Samsung Memperkenalkan Cip Pemproses Bio Untuk Peranti Wearable

Samsung sedia terkenal dalam arena pengeluaran cip, kini sekali lagi memperkenalkan cip pemproses terbaru yang diberi nama Samsung Bio-Processor. Cip tersebut akan digunakan khas di dalam peranti wearable, bakal menerima fungsi dan keupayaan baru tanpa perlu perkakasan berasingan, menjadikan peranti wearable yang menggunakan cip tersebut lebih kecil dan ringan.

Selain menawarkan fungsi normal seperti monitor denyutan jantung, cip tersebut juga berupaya memberikan data seperti jumlah lemak, berat rangka dan otot, ritma jantung, suhu kulit dan kadar tekanan. Nampaknya masa depan pasaran peranti wearable semakin menarik dengan pelbagai pembangunan fungsi dan teknologi yang sedang giat dijalankan.


Hotlink Rewards Tawar Diskaun Sehingga 70% & Peluang Menang Telefon Pintar Terbaru

Aplikasi Hotlink menawarkan lebih daripada transaksi seperti top-up dan pembelian data dengan Hotlink Rewards. Pelanggan diberi tawaran menarik dari lebih dari 300 rakan kongsi dengan nilai yang bersesuaian dengan gaya hidup mereka.

Bulan Jun ini, selain memiliki akses ke pengalaman yang luar biasa, pengguna Hotlink berpeluang memenangi telefon pintar yang didambakan melalui kempen Win with Hotlink Rewards dan Pesta Jualan Hotlink Rewards.

“Setiap hari, lebih dari 3.5 juta pengguna menggunakan aplikasi Hotlink kami. Penerimaan Hotlink Rewards sejak pelancarannya melampaui jangkaan kami, dan kami ingin terus berkongsi tawaran dan ganjaran yang sewajarnya untuk mereka. Pengguna kami adalah pencari pengalaman yang juga ingin mendapatkan nilai paling banyak dari kami, dan aplikasi ini adalah tempat yang terbaik untuk mereka. Kami gembira dapat bekerjasama dengan rakan kongsi kami untuk mengumpulkan hadiah terbaik untuk pelanggan kami supaya #BikinSampaiJadi,” kata Navin Manian, Ketua Pengguna Hotlink di Maxis.

Pengguna boleh membeli baucar dengan potongan harga hingga 70%, atau dari harga serendah RM1.50 yang menampilkan jenama seperti Dominos, MyNews, Tealive dan banyak lagi. Untuk setiap baucar diskaun yang dibeli, pengguna layak mendapat peluang memenangi salah satu daripada 20 iPhone ungu 12 (128 GB) dan 16 Samsung Galaxy S21 (256GB) ungu. Untuk baucar berharga RM10 ke atas, pengguna mempunyai dua peluang untuk menang. Sembilan pemenang akan diumumkan setiap minggu sepanjang bulan.

Sebagai penutup pesta jualan selama satu bulan ini, Hotlink menambahkan lagi pengalaman pelanggan dengan berkolaborasi dengan penghibur kegemaran Malaysia Floor88, Baby Shima, Iman Troye, Harvinth Skin dan banyak lagi untuk menghiburkan anda di Pesta Jualan Hotlink Rewards melalui Facebook Live. Jangan lupa untuk tonton acara ini untuk persembahan epik, baucar diskaun eksklusif di livestream dan peluang untuk menang Samsung Galaxy S21 (256GB) ungu setiap hari.

Untuk mengetahui lebih lanjut dan menuntut ganjaran hebat, buka aplikasi Hotlink anda atau muat turun dari Apple App Store atau Google Play Store di https://www.hotlink.com.my/rewards dan nantikan Laman Facebook Hotlink.


Buli Siber Di Sekolah – Digi Melancarkan #BeSmart

Digi dan Suruhanjaya Siasatan CyberBroadband hari ini melancarkan #BeSmart berkenaan buli siber 2017. Tinjauan ini bertujuan untuk mengumpulkan maklumat mengenai tingkah laku buli dalam kalangan kanak-kanak sekolah menengah.

Program ini termasuk mengenalpasti kesan dan keberkesanan yang akan diambil serta mengatasinya. Lebih daripada 5000 pelajar sekolah menengah di seluruh negara telah dikaji selidik melalui platform uReport UNICEF. Terdapat juga rancangan untuk mengadakan pameran bergerak pada tahun 2018 akan datang.

Salah satu objektif utama kaji selidik ini adalah untuk memahami corak tingkah laku dalam talian kanak-kanak di sekolah. Sekaligus, salah laku buli dan kesan terhadap mangsa boleh dicegah. Memandangkan teknologi yang semakin berkembang maju, tinjauan ini sedikit sebanyak dapat membantu dalam menyediakan nasihat yang tepat kepada murid-murid.

Kajian Nasional Digi yang dijalankan pada tahun 2014 mendedahkan bahawa 1 daripada 4 pelajar, berumur 13 hingga 15 tahun merupakan kumpulan tertinggi yang melakukan siber buli. Mereka juga mengakui bahawa ibu bapa dan guru tidak memberikan pendedahan yang sewajarnya. Ini turut berkait rapat dengan satu lagi tinjauan dari kaji selidik Telenor di mana 58% ibu bapa mengaku bahawa mereka tidak tahu apa yang harus dilakukan jika anak mereka diserang buli siber.

Sepanjang tahun ini, Digi dilihat sangat aktif dalam menyokong ruang internet yang lebih selamat untuk generasi masa depan. Lantas ia juga akan mewujudkan kesedaran di kalangan pelajar sekolah. Dengan matlamat untuk melibatkan banyak anak sekolah, Digi bersama-sama dengan kumpulan Telenor telah berjanji untuk melibatkan 4 juta anak sekolah menjelang 2020 di 12 pasaran antarabangsanya.

Anda boleh layari laman sesawang Digi CyberSAFE untuk mendapatkan maklumat lanjut.


Vivo Pamer Imej Acah Beri Bayangan Peranti Siri S1 Bakal Tiba Di Pasaran Malaysia Tidak Lama lagi

Jenama peranti terkemuka, Vivo baru sahaja melancarkan peranti siri Vivo S1 dan Vivo kini telah memberi gambar dengan mempamerkan gambar acah mengenai ketibaan peranti ini bagi pasaran malaysia.

Gambar acah tersebut di muat naik menerusi akaun rasmi Facebook Vivo Malaysia. Gambar tersebut disertakan dengan tanda pagar #UnlockYourStyle.

Namun belum dapat dipastikan sama ada model S1 atau S1 Pro yag akan dibawa masuk. Berkemungkinan akan berlaku perubahan spesifikasi berbanding model yang dijual di China.

Vivo S1 yang dijual China dihadirkan dengan skrin bersaiz 6.53 inci dan dikuasakan oleh Cip Helip P70 serta 6GB RAM dan 128GB storan. Kamera juga tidak mengecewakan apabila hadir dengan 12MP + 8MP + 5 MP serta 24.8MP bagi kamera hadapan.

Untuk mendapat maklumat lanjut layari laman sesawang Vivo atau Facebook rasmi Vivo Malaysia. Jadi sama-sama kita nantikan perkembangan ketiabaan peranti ini.


Tile dan HP Meluaskan Teknologi Pencarian Tile Ke Lebih Banyak PC

HP’s EliteBook 800 Series dan ZBook Firefly 14 dan 15 G8 Kini Didatangkan Dengan Perisian Tile Sedia Dipasang

SAN MATEO, California, 8 Disember 2020 /PRNewswire/ — Tile, syarikat lokasi pintar terkemuka di dunia dan HP memperkenalkan peranti PC tambahan dengan teknologi pencarian Tile untuk memberikan ketenangan fikiran kepada berjuta-juta pengguna ketika mereka menavigasi semasa bekerja dari rumah atau bersiap untuk kembali ke pejabat. Bermula hari ini, EliteBook 800 G8 Series HP yang popular – termasuk model x360 830, 830, 840 dan 850﹣  dan ZBook Firefly 14 G8 dan ZBook Firefly 15 G8, akan didatangkan dengan Tile yang telah sedia dipasang sebelumnya. Peranti baharu ini bergabung dengan Elite Dragonfly dan EliteBook 1000 Series dalam rangkaian peranti HP yang semakin meningkat yang didayakan oleh Tile.

“Kami menjadikan teknologi Tile lebih mudah diakses dan ringkas melalui penyelesaian perisian yang telah dipasang sebelumnya yang tidak memerlukan perkakasan, menjadikannya jauh lebih mudah diakses dan mudah digunakan,” kata CJ Prober, CEO Tile. “Kerjasama kami dengan Intel untuk membolehkan versi Tile dalam bentuk perisian sahaja dan dengan HP menjadi OEM pertama yang mengintegrasikan kemampuan ini ke dalam produk mereka, merupakan kejayaan penting dalam memberikan ketenangan kepada jabatan IT dan pengguna akhir.”

Setelah diaktifkan melalui aplikasi Tile Windows, pengguna EliteBook 800 Series dan ZBook Firefly boleh memanfaatkan ciri-ciri Tile pada aplikasi mudah alih Tile untuk mencari komputer riba mereka jika berada berdekatan atau jauh. Ciri-ciri ini bahkan berfungsi ketika peranti dalam mod tidur, hibernasi atau mod mati seketika.

Sama ada bekerja dari rumah atau bersiap untuk kembali ke pejabat, keupayaan untuk mencari komputer riba anda sangat penting, terutama pada masa-masa yang tidak menentu ini. Awal tahun ini, Tile mendapati bahawa hampir tiga perempat (72 peratus) mengatakan kemampuan untuk mencari komputer riba mereka yang hilang atau tersalah tempat adalah sangat atau terlalu berharga.

Ini menandakan penyatuan peranti pertama Tile dengan Intel setelah mengumumkan usaha kerjasama pada awal tahun ini. Pasukan Tile dan Intel terus bekerjasama rapat dengan pengeluar PC untuk memberikan pengalaman Tile terbaik untuk para pengguna. Malah, pada tahun 2021 Tile akan sedia terpasang pada Platform Intel Core HP Generasi ke-11 terpilih yang dikonfigurasi dengan kad WLAN Intel wi-Fi 6 (Gig+) dan Intel Bluetooth bersepadu.

“Dengan mengintegrasikan keupayaan Tile ke dalam penyelesaian Wi-Fi / Bluetooth kami untuk platform Intel PC, kami menjadikannya sangat mudah bagi rakan kongsi PC kami untuk mengaktifkan Tile dan menawarkan ciri-ciri ini kepada pengguna,” kata Eric McLaughlin, Naib Presiden Client Computing Group dan Pengurus Besar Wireless Solutions Group di Intel.

Rakan kongsi tambahan Tile antaranya termasuk Skullcandy, Comcast, Bose dan Herschel. Hari ini, hampir semua produk boleh didayakan dengan Tile. Ketahui lebih lanjut di thetileapp.com/partners.

Tentang TileTile™ memberikan semua kekuatan berkaitan lokasi pintar, mencari sehingga enam juta item unik setiap hari. Dengan memanfaatkan komuniti yang luas yang merangkumi 195 buah negara, platform pencarian berasaskan awan Tile membantu ramai orang mencari perkara yang paling penting bagi mereka. Baru sahaja dianugerahkan tempat ke-5 dalam senarai syarikat elektronik pengguna Fast Company Paling Inovatif, Tile berpusat di San Mateo, CA dan disokong oleh Francisco Partners, Bessemer Venture Partners dan GGV Capital. Untuk maklumat lanjut, sila layari Tile.com.

Keywords: Computer Hardware Computer/Electronics Consumer Electronics New products/services


Tim Cook Keluarkan Notis: Dari bulan September, pekerja akan kembali ke pejabat selama tiga hari seminggu!

Ketua Pegawai Eksekutif Apple Tim Cook memberitahu pekerja melalui memo dalaman hari ini bahawa mulai awal September, pekerja Apple akan kembali ke pejabat tiga hari seminggu.

Sebilangan besar pekerja diberitahu untuk kembali ke pejabat pada hari Isnin, Selasa dan Khamis, tetapi masih memilih untuk bekerja dari jauh pada hari Rabu dan Jumaat. Pasukan yang perlu bekerja secara bersemuka akan kembali ke pejabat empat hingga lima hari seminggu.

Pekerja juga dapat bekerja sepenuhnya dari jarak jauh hingga dua minggu setiap tahun, tetapi permintaan kerja jarak jauh perlu disetujui oleh penyelia.

Pekerja Apple mungkin diminta untuk kembali ke kampus dan pejabat mereka di seluruh dunia, kerana syarikat selalu mementingkan kerjasama tatap muka. Pada awal bulan Mac, Ketua Pegawai Eksekutif Apple Tim Cook mengatakan bahawa dia tidak sabar menunggu pekerja kembali bekerja, dan mengatakan bahawa Apple akan kembali ke pelaksanaan pendekatan “pejabat hibrid”.


Mencegah Kabel Earphone Dari Kusut

Salah satu perkara yang sangat menjengkelkan dalam hidup editor adalah terpaksa berhadapan dengan kekusutan kabel earphone, ianya sangat menjengkelkan apabila kita perlu berusaha dan menghabiskan masa merungkai kekusutan tersebut. Namun kita boleh mengelak masalah tersebut dengan mengaplikasikan teknik mengikat kabel yang betul.

1. Siap sediakan jari anda untuk rock! Genggam jari dan hanya buka jari telunjuk dan kelingking. Selepas itu sepit kepala earphone dengan menggunakan ibu jari dan jari telunjuk. Pastikan kepala earphone disepit dengan kemas dan kabel berada di belakang jari kelingking.

2. Mula mengikat kabel dengan melilitnya pada jari kelingking dan seterusnya tarik kabel ke bahagian belakang jari telunjuk. Pastikan lilitan kabel berbentuk nombor 8 dan ulang proses tersebut sehingga kabel tinggal 5 – 10 inci.

3. Baki kabel yang tidak dililit akan digunakan sebagai pengikat untuk merapikan kabel. Lilit baki tersebut dengan melalukannya di belakang lilitan kabel berbentuk 8, dan lilit dengan kemas. Anda boleh membiarkan hujung audio jack atau menyelitnya di celahan kabel.

4. Apabila anda ingin menggunakan semula earphone, anda cuma perlu membuka lilitan terakhir yang diikat dan earphone anda akan terurai dengan kemas. Jadi anda tidak perlu lagi bergelut dengan kabel kusut.


Cepat! Promosi Percuma Aplikasi iOS!

Nah, kami nak belanja anda aplikasi istimewa iOS yang buat sementara waktu ini ditawarkan secara percuma. Kami tidak pasti tempoh tawaran ini akan aktif, tetapi semasa artikel ini dinaikkan kesemua aplikasi ini adalah percuma. Boleh jadi esok mungkin ia akan kembali menjadi aplikasi berbayar, jadi anda perlu cepat!


Permainan Demon Slayer: Kimetsu No Yaiba – The Hinokami Chronicles Akan Tiba Bagi Pasaran Global Tidak Lama Lagi!!

Bagi peminat anime Demon Slayer, ada satu berita yang menarik untuk anda apabila Sega dan Aniplex telah mengumumkan bahawa permainan Demon Slayer: Kimetsu no Yaiba – The Hinokami Chronicles akan tiba bagi pasaran global.

Apa yang menarik mengenai permainan ini adalah ia hadir dengan 2 mod iaitu Versus dan solo. bagi permainan solo, ia mengikuti jalan cerita dalam siri anime.

Permainan ini bakal hadir bagi platform PS4 dan 5, PC, XBox Series dan Xbox One. Jadi, sama-sama kita nantikan ketika ia dilancarkan kelak.


UOB lancar Rangka Kerja Kewangan Lestari Bandar Pintar, bank pertama di Asia yang membantu syarikat untuk maju secara bertanggungjawab

SINGAPURA, 25 November 2020 /PRNewswire/ — UOB hari ini melancarkan Rangka Kerja Kewangan Lestari Bandar Pintar UOB (UOB Smart City Sustainable Finance Framework  atau UOBSCSFF), rangka kerja khusus oleh sebuah bank di Asia untuk menjadikan pembiayaan mampan lebih mudah diakses oleh syarikat yang menyumbang kepada pembentukan bandar pintar[1]. Sejajar dengan Matlamat Pembangunan Lestari (SDG) Pertubuhan Bangsa-Bangsa Bersatu (PBB), rangka kerja UOB ini disokong Skim Pemberian Pinjaman Hijau dan Berkaitan Kelestarian oleh Pihak Berkuasa Kewangan Singapura.

Rangka kerja UOB menetapkan kriteria yang mesti dipenuhi oleh pelanggan korporat dan institusi Bank apabila mengakses pelbagai produk, daripada pinjaman hijau atau pinjaman berkaitan kelestarian dan kemudahan pembiayaan dagangan hingga ke produk perbankan lestari yang lain. Kriteria ini termasuk memerlukan syarikat untuk memiliki strategi dan objektif kelestarian yang jelas, untuk mencapai sasaran prestasi kelestarian mereka dan menggunakan hasil pinjaman untuk memajukan agenda kelestarian mereka.

Di bawah rangka kerja ini, perniagaan juga mesti berupaya menunjukkan bagaimana aktiviti mereka menggalakkan kualiti hidup yang lebih baik untuk penduduk melalui penggunaan tenaga boleh diperbaharui, pembinaan bangunan hijau, peningkatan dalam kecekapan tenaga, pengangkutan hijau, pengurusan air dan sisa secara lestari dan/atau penyesuaian dari segi perubahan iklim. UOB akan memantau pengurusan hasil pinjaman syarikat selain kesan alam sekitar dan sosial aktiviti perniagaan syarikat pada setiap tahun.

Melalui UOBSCSFF, syarikat yang komited untuk membina bandar lestari dan pintar boleh memohon pembiayaan yang mampan tanpa perlu membangunkan rangka kerja pembiayaan mereka sendiri yang mungkin akan memakan masa dan juga sumber. Ini bermakna syarikat boleh menumpukan sumber mereka kepada membangunkan alam sekitar yang lebih baik bagi semua.

Encik Frederick Chin, Ketua Perbankan Borong dan Pasaran Kumpulan, UOB, berkata, “Pertubuhan Bangsa-Bangsa Bersatu menganggarkan bahawa sejumlah AS$2.5 trilion diperlukan setiap tahun supaya negara-negara membangun mampu merapatkan jurang pembiayaan dalam mencapai SDG menjelang 2030[2]. Institusi kewangan boleh dan mesti memainkan peranan penting, bersama dengan kerajaan dan perniagaan, dalam membantu menyalurkan lebih dana ke arah pembangunan lestari. Usaha seperti ini akan membantu menjadikan bandar-bandar di Asia lebih lestari dan sesuai didiami.

“Di UOB, kami komited untuk mengimbangi peluang dengan tanggungjawab dan membantu perniagaan di seluruh rantau ini maju secara bertanggungjawab melalui pembiayaan mampan. Di bawah UOBSCSFF, kami dapat menyokong usaha kelestarian untuk lebih banyak syarikat daripada pelbagai sektor, di samping bekerjasama dengan mereka untuk membangunkan bandar lestari dan pintar.”

Carbon Trust, sebuah syarikat perunding terkemuka dalam khidmat nasihat berkenaan iklim dan berkaitan alam sekitar serta khidmat jaminan, telah memberikan Pendapat Pihak Kedua ke atas UOBSCSFF Bank selaras dengan Prinsip Pinjaman Hijau dan Prinsip Pinjaman Berkaitan Kelestarian yang dikeluarkan oleh Persatuan Pasaran Pinjaman.

Puan Lau Xin Yi, Ketua Kewangan Hijau, Asia Tenggara, Carbon Trust, berkata, “Bandar pintar adalah sangat penting dalam membantu majlis perbandaran dan negara mengurus dan pulih dari wabak COVID-19. Teknologi digital akan memainkan peranan semakin meningkat dalam menyampaikan perkhidmatan awam yang utama selain menyokong aktiviti ekonomi sambil menggalakkan amalan mesra alam. Rangka Kerja Kewangan Lestari Bandar Pintar UOB merupakan suatu inisiatif tepat pada masanya dan strategik yang mempertimbangkan keperluan pelbagai aspek dalam sebuah bandar pintar. Ia juga memenuhi keperluan pembiayaan yang berbeza daripada pihak berkepentingan dalam bentuk pinjaman hijau dan pinjaman berkaitan kelestarian.”

Rangka Kerja Kewangan Lestari Bandar Pintar UOB ini merupakan pengembangan daripada Rangka Kerja Pembiayaan Infrastruktur Hijau UOB, dilancarkan oleh Bank pada 2019 untuk menyediakan pembiayaan mampan kepada syarikat di dalam sektor infrastruktur. Dalam usaha menyokong bangunan lestari, Bank juga mempunyai Rangka Kerja Kewangan Lestari Hartanah UOB yang memberi garis panduan kepada pembiayaan yang disediakan kepada pelanggan. Rangka Kerja Kewangan Lestari Hartanah UOB adalah rangka kerja pemberian pinjaman pertama untuk sektor ini oleh sebuah bank Singapura apabila ia dilancarkan pada Oktober 2019[3].

Untuk mengetahui bagaimana UOB membantu perniagaan dalam semua industri maju secara bertanggungjawab, sila kunjungi laman web UOB Sustainable City Solutions untuk maklumat lanjut mengenai penyelesaian pembiayaan mampan UOB.

United Overseas Bank Limited (UOB) adalah sebuah bank terkemuka di Asia dengan rangkaian global yang terdiri daripada lebih 500 pejabat di 19 negara dan wilayah di Asia Pasifik, Eropah dan Amerika Utara. Sejak penubuhannya pada 1935, UOB telah berkembang secara organik dan melalui beberapa pengambilalihan strategik. UOB menerima penarafan di antara bank terkemuka dunia: Aa1 oleh Moody’s dan AA- oleh Standard & Poor’s dan Fitch Ratings. Di Asia, UOB beroperasi di ibu pejabatnya di Singapura dan anak syarikat perbankannya di China, Indonesia, Malaysia, Thailand dan Vietnam, serta pejabat cawangan dan perwakilan di seluruh rantau.

Selama lebih lapan dekad, kakitangan UOB telah mengamalkan semangat keusahawanan, dengan menumpu pada pewujudan nilai jangka panjang dan komitmen yang teguh untuk melakukan apa yang tepat untuk pelanggan dan kakitangan kami.

Kami merupakan pembekal perkhidmatan kewangan yang bertanggungjawab dan kami komited untuk melakukan perbezaan dalam kehidupan pemegang berkepentingan kami dan juga dalam komuniti di mana kami beroperasi. Sama seperti dedikasi kami untuk membantu pelanggan kami menguruskan kewangan secara bijak dan mengembangkan perniagaan mereka, UOB berpegang teguh dalam sokongan kami terhadap pembangunan sosial, terutamanya dalam bidang seni, kanak-kanak dan pendidikan.

Keywords: Banking/Financial Service Computer/Electronics Environmental Products & Services Corporate Social Responsibility New products/services Financial Technology


Jimat Habis Oii! Jom Nikmati Diskaun 50% Dengan GrabFood BokBokBokBuster Weekend

Seronok rasanya bila ada diskaun ni kan? Ekeke! Anda tahu tak? Grab Food kini menawarkan diskaun sebanyak 50% apabila anda membuat tempahan makanan dengan GrabFood BokBokBokBuster Weekend?

INI BUKAN GIMIKKK! Anda boleh dapatkan diskaun sebanyak 50% untuk pesanan makanan masakan ayam dengan minimum order RM25 menerusi GrabFood BokBokBokBuster Weekend. Memang untunglah wehhh!

Promosi bermula SEKARANG hingga 5 Mei 2019 (setiap Jumaat – Ahad sahaja). Terbuka di restoran yang menjual MASAKAN AYAM terpilih seperti Texas Chicken, Lim Fried Chicken, The Chicken Rice Shop, Butter Chicken, The Cafe Chicken, Goobne Chicken dan banyak lagi!

Anda hanya perlu masukkan kod promo “BOKBOK” di bahagian checkout selepas membuat tempahan pada kategori “masakan ayam”. INGAT! Minimum order mestilah RM25 ya! Kod promosi terhad kepada tiga kali tebusan sahaja. Maklumat lanjut, KLIK DI SINI.


Shopee 12.12 Jualan Ulang Tahun Pecah Rekod Dengan 12 Juta Barangan Dijual Dalam  24 Minit Pertama

Shopee menutup tirai musim membeli-belah akhir tahun dengan 12.12 Jualan Ulang Tahun yang memecah rekod di Malaysia. Aktiviti membeli-belah melonjak di seluruh negara, dengan lebih daripada 875,000 barangan dijual di Selangor dalam sejam pertama 12 Disember. Malah, seorang pengguna membuat 180 pesanan pada pagi 12 Disember.

Pada awal bulan ini, Shopee mengumumkan langkah-langkah untuk memanfaatkan trafik dari platformnya bagi menarik kunjungan ke kedai fizikal peruncit luar talian. Beratus ribu rakyat Malaysia merebut tawaran Makanan dan Minuman menarik yang terdapat di Shopee dengan diskaun hingga 98% untuk pelbagai makanan, minuman, set makanan dan banyak lagi. Perniagaan seperti FamilyMart mencatatkan jualan hampir 80,000 baucar bagi pelbagai tawaran sepanjang tempoh kempen dari 1 Disember hingga 12 Disember; sekali gus berjaya menarik kunjungan puluhan ribu pelanggan baharu dan sedia ada ke kedai mereka.

Selain itu, Shopee menyajikan Basque Burnt Cheesecake Sofuto Sundae FamilyMart yang terkenal kepada lebih daripada 50,000 rakyat Malaysia melalui permainan Shopee Farm sebagai sebahagian daripada sambutan ulang tahunnya dan sokongan terhadap rakan luar taliannya.

Kelengkapan Rumah dan Kediaman, Barangan Runcit, Barangan Kesihatan dan Kecantikan serta Gajet Mudah Alih dan Aksesori merupakan antara kategori produk yang paling popular dengan rakyat Malaysia mengambil peluang untuk memenuhi keperluan harian dan hiburan mereka.

Sementara itu, di peringkat rantau yang merangkumi tujuh pasaran di Asia Tenggara dan Taiwan, Shopee mencatatkan 12 juta barangan dijual dalam masa 24 minit pertama pada 12 Disember. Pada waktu puncaknya, 1 juta barangan dibeli dalam seminit dengan para pengguna memilih daripada lebih 2 bilion produk. Para pengguna juga meluangkan lebih banyak masa di permainan dan ciri dalam aplikasi Shopee, yang menawarkan hadiah dan nilai yang lebih hebat:

Lonjakan aktiviti membeli-belah juga disertai dengan peningkatan penggunaan pembayaran digital. Secara khusus, para pengguna menikmati kemudahan dompet mudah alih bersepadu Shopee, ShopeePay dengan pesanan yang dibayar melalui dompet mudah alih tersebut meningkat sebanyak 18 kali ganda berbanding hari biasa